Putevi: Kolovozi mokri, magla u višim predjelima – RTV Doboj\nPutevi: Kolovozi mokri, magla u višim predjelima\nU Republici Srpskoj i Federaciji BiH kolovozi su vlažni i mokri, dok je na području Mrkonjić Grada i u višim planinskim predjelima i preko prevoja moguća smanjena vidljivost zbog jutarnje magle.\nNa dionicama koje vode kroz usjeke i pored kamenih kosina pojačana je opasnost od odrona kamena i zemlje na kolovoz, a posebno treba biti oprezan na dionici magistralnog puta Dobro Polje-Miljevina, saopšteno je iz Auto-moto saveza Republike Srpske.\nPovodom održavanja komemorativnog skupa u Potočarima, danas od 12.00 do 22.00 časa za teretna vozila čija ukupna masa premašuje 3,5 tone biće zabranjen saobraćaj na dionicama entitetska granica /Luke/-Vlasenica, Vlasenica-Konjević Polje, Konjević Polje-Bratunac jedan-Zeleni Jadar.\nOd ponoći do sutra u 20.00 časova ista zabrana biće na snazi na pravcima Vlasenica-entitetska granica /Luke/, entiteska granica Caparde-granica BiH/Srbije /Karakaj/, Karakaj dva-Vlasenica, te na regionalnim putevima Konjević Polje-Bratunac jedan, Bratunac tri-Drinjača, Zeleni Jadar-Bratunac jedan, Milići-Zeleni Jadar.\nUsljed radova na sanaciji oštećenih i deformisanih mostovskih dilatacija na snazi je izmijenjen režim saobraćaja na dionici magistralnog puta Doboj-Poljice, kao i na pravcu Modriča jedan-Vukosavlje /Jakeš/.\nIzmijenjen je režim saobraćaja i na dionici magistralnog puta Modriča jedan-Modriča dva, na pravcu Modriča dva-entitetska granica /Ždreban/, kao i na regionalnom putu Bušletić-Modriča dva zbog izgradnje kružne raskrsnice na spoju navedenog magistralnog i regionalnog puta i Tarevačke ulice.\nNa dionici magistralnog puta Kotor Varoš-Obodnik izmijenjen je režim saobraćaja zbog radova na izradnji mini hidroelektrane.\nNa snazi su polučasovne obustave saobraćaja u periodu od 8.00 do 16.00 časova na dionici magistralnog puta Brod-Šamac zbog deminiranja terena na lokalitetima deponija pijeska Vijuš i Donji Klakar pet, kao i na dionici magistralnog puta Brod-Odžak u perodu od 8.00 do 15.00 časova zbog deminiranja terena na radilištu Klakari Donji osam, 13 i 14, u opštini Brod.\nNa dionici magistralnog puta Krupac-Bogatići, na području opština Istočna Ilidža i Trnovo, saobraćaj se odvija naizmjenično, jednom trakom, zbog izgradnje male hidroelektrane Krupac na rijeci Željeznici.\nRežim odvijanja saobraćaja promijenjen je i na dionici magistralnog put Bileća-Podosoje zbog rekonstrukcije vodovodne mreže.\nNa dionici magistralnog puta Johovac-Rudanka radi isključivanja i uključivanja mehanizcije koja je angažovana na izgradnji auto-puta od petlje Johovac do petlje Rudanka dolaziće do izmjene u odvijanju saobraćaja.\nU toku su radovi na postavljanju kamera za kontrolu brzine na auto-putu Gradiška-Banjaluka, lokalitet Mahovljanske petlje, zbog čega je izmijenjen režim odvijanja saobraćaja, uz privremeno postavljenu saobraćajnu signalizaciju.\nNa ovom auto-putu je zbog izgradnje naplatne stanice “Čatrnja” izmijenjen režim saobraćaja.\nU toku je sprovođenje privremenog sistema naplate putarine na auto-putu “9. januar” Banjaluka-Doboj, na petlji Mahovljani, zbog čega je na ovom lokalitetu izmijenjen režim saobraćaja.\nZbog oštećenja nadvožnjaka kod NIS petrol pumpe u Trnu saobraćaj se na nadvožnjaku odvija jednom saobraćajnom trakom, dok teretna vozila ne saobraćaju.\nU Federaciji BiH, zbog sancije mosta preko rijeke Plive u Jajcu, saobraćaj je obustavljen, pa je alternativni pravac Jajce-Jezero za vozila do sedam tona, a za višu masu Crna Rijeka-Mrkonjić Grad.\nU toku je rekonstrukcija raskrsnice na magistralnom putu na ulazu u Vitez zbog čega je usporeno saobraćanje.\nDOBOJ: Saobraćajna nezgoda, jedna osoba zatražila ljekarsku pomoć (FOTO)\nVrijeme: Danas kiša, od podne razvedravanje


FlixBusom ponovo do Budimpešte - TU magazin\nHotel Bohinj nudi plutajući doručak\nFlixBusom ponovo do Budimpešte\nEvropski sinonim za putovanja autobusom, nekadašnji start-up FlixBus, u saradnji sa srpskim prevoznicima Fudeks i Sirmiumbus, uz već postojeću liniju koja povezuje Beograd sa Zagrebom i Ljubljanom, ponovo prevozi putnike na međunarodnoj relaciji, od Beograda do Budimpešte. Autobuska linija biće otvorena od 28. oktobra, a prevoz do Budimpešte, preko Novog Sada, obavljaće se pet puta nedeljno. Prepoznatljiv način poslovanja Flixbus-a spaja tradicionalni prevoz i moderne tehnologije po prihvatljivim cenama i omogućava brojne pogodnosti za putovanje\n„Drago mi je što nastavljamo da pružamo priliku za udobna putovanja koja za nas predstavljaju mnogo više od klasičnog prevoza. Verujemo da naš poslovni model doprinosi svojim kvalitetom i zajedno sa našim srpskim partnerima gradimo stabilnu mrežu u Srbiji, koja zadovoljava najviše standarde kvaliteta“ – izjavio je Ante Grbeša, direktor FlixBus CEE South, navodeći da je dolaskom na srpsko tržište, 2017. godine, FlixBus uveo mnoge novitete, nastojeći da sačuva pozitivan uticaj na životnu sredinu, pružajući posebne povoljnosti za putnike i obezbeđujući tehnološke inovacije koje olakšavaju proces putovanja za putnike, ali i za vozače.\nUz standardne pogodnosti koje garantuje FlixBus, kao što je više prostora između sedišta, utičnice kod sedišta, besplatan internet i odabir mesta u autobusu, kupovina karata je moguća preko besplatne mobilne aplikacije. Informacije o stanju na putevima, onlajn rezervacija, promena ili otkazivanje rezervacije 15 minuta pre polaska, bez dodatne naplate, ubrajaju se u prednosti korišćenja aplikacije i FlixBus putovanja.\n„Našim poslovnim modelom uspeli smo da privučemo milione putnika širom Evrope, stvorili smo hiljade novih poslova i učvrstili poslovanje regionalnih autobuskih prevoznika. Znajući da su potrebe današnjeg modernog putnika brzina, online kupovina karata i jednostavan dolazak do krajnje destinacije, želimo da odgovorimo na njih, promenimo doživljaj putovanja i učinimo prevoz autobusom atraktivnim, zanimljivim i pristupačnim“ – zaključuje Ante Grbeša.\nViše informacija o redovnim linijama i pogodnostima možete pronaći na stranici www.flixbus.rs\nPrethodni tekstPutnici i dalje oprezni\nSledeći tekst“Najizvikanije” destinacije Srbije


Otkazivanje posete Krivokapiću šteti odnosima | Autonomija\nOtkazivanje posete Krivokapiću šteti odnosima\nPolitički analitičari ocenili da je odluka Srbije da otkaže posetu predsednika crnogorske skupštine Ranka Krivokapića pogrešna\nPolitički analitičari ocenili su danas da je odluka Srbije da otkaže posetu predsednika crnogorske skupštine Ranka Krivokapića „pogrešna“ i naveli da će takav potez Beograda štetiti ne samo bilateralnim, nego i odnosima u regionu.\nPolitički analitičar Vladimir Goati je podgoričkim Vijestima kazao da je otkazivanje Krivokapićeve posete posledica „pogrešnog viđenja“ odnosa sa Crnom Gorom i da takav „pogrešna“ odluka Srbije ne doprinosi regionalnoj saradnji i evropskim integracijama.\nPredsednik crnogorske skupštine Ranko Krivokapić trebalo je da na poziv predsednice Skupštine Srbije Slavice Đukić-Dejanović poseti Srbiju 18. i 19. maja, ali je ona odložena na zahtev predsednice srpskog parlamenta.\nĐukić-Dejanović je objasnila da je poseta „odložena iz tehničkih razloga“ i odbacila ocene da se time šalje „loša diplomatska poruka Crnoj Gori“.\nGoati smatra da Đukić-Dejanović „nema moć da donese“ takvu odluku, već da je to stav „ključnih ljudi“ u Srbiji.\n„Slične stvari dešavaju se previše puta da bi to sve bilo slučajno. Otkazivanje posete je posledica pogrešnog viđenja odnosa sa Crnom Gorom i ne doprinosi regionalnoj saradnji i evropskim integracijama. Sa stanovišta interesa Srbije to je pucanj u vlastitu nogu“, ocenio je Goati.\nPredsednik Foruma za etničke odnose Dušan Janjić je mišljenja da je otkazivanjem posete Beograd „napravio opasan presedan koji će imati dugoročno loše posledice po odnose dve države“.\n„Srbija je napravila potez koji šteti ne samo bilateralnim, nego i odnosima u regionu“, rekao je Janjić za Portalanalitika i ukazao da se u evropskoj parlamentarnoj praksi parlamenti i njihovi predstavnici „koriste da ublaže političke netrpeljivosti“ između država i vlada.\n„Đukić-Dejanović je izašla iz okvira evropske, demokratske, parlamentarne prakse“, zaključio je Janjić.


Dan online - Kultura: Izložba ikona najpoštovanijih svetaca i svetiteljki u Crnoj Gori - 2019-07-23\nKultura GRADSKI MUZEJ „MIRKO KOMNENOVIĆ” U HERCEG NOVOM\nSv. Georgije (iz postavke) Izložba ikona najpoštovanijih svetaca i svetiteljki u Crnoj Gori\nIzložba „Ikone najpoznatijih pravoslavnih svetaca/ica koji se slave u Crnoj Gori” biće otvorena u četvrtak u 21 sat u Gradskom muzeju „Mirko Komnenović” Herceg Novom. Izložbu galerije „Galatea” otvoriće potpredsjednica Opštine Herceg Novi Danijela Đurović.\nU katalogu za izložbu dr Aleksandar Čilikov, istoričar umjetnosti napisao je da je umjetnost slikanja ikona aktuelna je i danas o čemu svjedoče i djela - kanonski opravdana, slikarski kvalitetna i sa notom ličnog pečata - koja se predstavljaju publici u prostoru muzeja u Herceg Novom.\n– Ikone, ako reprezentativni izraz likovne umjetnosti hrišćanskog srednjeg vijeka, predstavljaju djela sa isključivom reeligioznom tematikom likove Hrista, Bogorodice, svetitelja i svetiteljki, te ilustracije brojnih događaja iz istorije hrišćanstva – objasnio je istoričar umjetnosti Čilikov u tekstu za katalog izložbe. S.Ć.


Višća: Uzbuđen sam zbog duela Turske i BiH, sutrašnjem rivalu želim svu sreću u Ligi nacija – Sport Centar Višća: Uzbuđen sam zbog duela Turske i BiH, sutrašnjem rivalu želim svu sreću u Ligi nacija – Sport Centar\nBosasnskohercegovački reprezentativac Edin Višća najavio je duel protiv Turske koji se sutra igra u Rizeu.\nZa pouzdanog bh. fudbalera ovaj meč će biti poseban jer već dugo nosi dres turskog Basaksehira u kojem je ostavio, već sada, neizbrisiv trag.\n“Očekujem dobru utakmicu, prijateljskog karaktera i pun stadion. Sretan sam da igramo protiv prijateljske reprezentacije u kojoj poznajem mnogo igrača, a sa nekima sam i igrao”, ističe Višća i najavljuje šta želi sutra vidjeti:\n“Nadam se da će biti pun stadion i da će sve proći bez povreda jer je prijateljski duel. Uzbuđen sam da ću sa svojom reprezentacijom nakon osam godina igrati ovdje. U nastavku Lige nacija želim Turskoj da savlada Rusiju i da izbori plasman na Evropsko prvenstvo”.\nedin viscafudbalska reprezentacija bihturska\n(VIDEO) Sjajan udarac glavom: Edin Višća protiv Alanyje stigao do 13. gola sezone\nPredigra za meč nacionalnih timova: Navijači BiH i Finske će odigrati prijateljsku utakmicu u Tampereu


Prijem za porodice poginulih radnika kompanije „Alumina“ - infoBirač\nPrijem za porodice poginulih radnika kompanije „Alumina“\n6 Oktobra, 2021 7 Oktobra, 2021 admin\nU kompaniji „Alumina“ danas je, povodom 6. oktobra – Dana Fabrike, organizovan prijem za porodice 36 poginulih radnika fabrike u proteklom odbrambeno-otadžinskom ratu u BiH.\nPorodicama poginulih radnika, prigodnim govorima, obratili su se u ime menadžmenta kompanije Stevo Savić i predsjednik Sindikalne organizacije metalske industrije i rudarstva u „Alumini“ Radenko Smiljanić.\n– Trudili smo se i tražili načina da izađemo u susret našim porodicama, da im pomognemo kroz razne vidove od zapošljavanja do pružanja materijalne pomoći – istakao je Savić i izrazio spremnost menadžmenta i za neke nove prakse s ciljem, kako je rekao, pridavanja veće pažnje prema porodicama poginulih radnika kako se ne bi osjećali zaboravljenim.\n– Jedan od načina da se odužimo našim bivšim radnicima koji su položili živote za Republiku Srpsku je upravo ovaj kojim dajemo svoj doprinos da fabrika radi i da se svake godine sve više širi i razvija. Uporedo sa novim proizvodima i novim tržištima, učvršćuju se temelji na kojima počiva fabrika, a time je i pored svih problema kroz koje prolazimo, budućnost svih koji na bilo koji način zavise od nje, sigurnija i stabilnija. Mislim da je to dobar način da damo smisao borbi i zaslugama naših bivših saboraca. Zato je vrlo bitno da se njihova imena nikad ne zaborave, kao ni članovi njihovih porodica, sa kojima, ako ništa drugo, bar možemo razmijeniti informacije, upoznati se sa njihovim svakodnevnim problemima i pomoći koliko možemo u njihovom rješavanju – poručio je Smiljanić.\nPorodice poginulih radnika sa predstavnicima Sindikata i rukovodstva kompanije, prislužili su svijeće i položili cvijeće na spomen-obilježje u krugu fabrike. Pomen našim poginulim radnicima služio je svešenik crkve Svete velikomučenice Marine iz Čelopeka, a ovom događaju prisustvovali su i predstavnici Gradske boračke organizacije i Organizacije porodica zarobljenih i poginulih boraca, te nestalih civila grada Zvornika.\nU fabričkom restoranu organizovan je zajednički ručak. Porodicama poginulih radnika uručen je i skroman novčani poklon od po 200 KM.\nNovi master studijski program na Tehnološkom fakultetu u Zvorniku\nU Zvorniku održana akademija „Živi sjećanje“ povodom obilježavanja 25 godina od egzodusa sarajevskih Srba


Beta 15. jula 2020. 19:55\nPredsednik Demokratske stranke (DS) Zoran Lutovac pozvao je danas sudije u Srbiji da se ponašaju kao treća grana vlasti „a ne kao servis režima“.\n„Mnoge sudije se tako ponašaju ali su mnogi od njih pod pritiskom vlasti. To je posledica toga kako su oni na te funkcije izabrani“, kazao je Lutovac novinarima ispred Prekršajnog apelacionog suda u Beogradu gde je ponovio zahtev za momentalno oslobadjanje uhapšenih na protestima.\nOn je kazao da su za današnje okupljanje odabrali Prekršajni apelacioni sud „kako bi simbolički ohrabrili svi časne ljude u sudstvu i tužilaštvu da rade kako im zakon i Ustav nalažu“.\nOcenio je da je na protestima prethodnih dana širom Srbije, policija upotrebila prekomernu silu a da su privedenim gradjanima sudili „preki sudovi“.\nLutovac je naveo članove Ustava Srbije kojima je zabranjeno osnivanje takvih sudova kao i član 28 Ustava koji se tiče postupanja prema uhapšenim licima.\n„Odavno je Srbija trebalo da izmeni Ustav. Mi kao Demokratska stranka i nezavisni eksperti još 2016. smo napravili predlog ustavnih promena čiji je cilj da sudstvo bude nezavisno“, kazao je Lutovac koji je juče ispred Centralnog zatvora u Beogradu tražio oslobadjanje uhapšenih učesnika protesta.\nDodao je da je potrebno razvijati svest gradjana da je sudstvo posebna grana vlasti ali i naveo da kod nekih sudija ne postoji svest da treba da sude po pravu već da sude po očekivanjima političara.\nSudija Vrhovnog suda Srbije u penziji Zoran Ivošević kazao je da sudije ne treba da bira skupština jer su samim tim, po njegovim rečima, izloženi političkom pritisku.\nOcenio je da sudovi i javna tužilaštva treba da postanu jedinstvena grana vlasti čiju bi samostalnost garantovao novi organ koji bi se zvao Visoki savet pravosudja.\nPredložio je da za predsednika Visokog kasacionog suda bude postavljen sudija Miodrag Majić a za vrhovnog javnog tužioca Goran Ilić.\n„Oni bi služili kao primer ostalima da se isplati da budu poštene i pravedne sudije“, kazao je Ivošević.\nIspred zgrade Prekršajnog apelacionog suda okupilo se 20-ak aktivista koji su nosili transparente sa natpisom „Sloboda“.


Za realizaciju mera aktivne politike zapošljavanja u 2019. godini 12 konkursa (VIDEO) – ZoomUe\nby Vesna Đurović · Published 28 фебруара, 2019 · Updated 28 фебруара, 2019\nUŽICE – Nacionalna služba za zapošljavanje raspisala je 12 javnih poziva i konkursa za realizaciju programa i mera zapošljavanja u 2019. godini. Reč je o merama za dodatno obrazovanje i obuke, subvencijama za zapošljavanje, javnim radovima i zapošljavanje osoba sa invaliditetom.\nNacionalna služba za zapošljavanje je za ove programe izdvojila četiri milijarde dinara i dodatnih 550 miliona za podsticaj zapošljavanja osoba sa invaliditetom. Konkursi su raspisani od 22. februara i traju do 28. novembra, izuzev konkursa za samozapošljavanje koji traje do 22. aprila i konkursa za organizovanje i sprovođenje javnih radova koji traje do 29. marta. Merama će biti obuhvaćene teže zapošljive kategorije kao što su mladi do 30 godina, stariji od 50 godina, viškovi zaposlenih, osobe sa invaliditetom, Romi i korisnici socijalne novčane pomoći. Mere su usmerene na zapošljavanje u privatnom sektoru.\n„Raspisali smo 12 javnih poziva i konkursa, a dva nova programa su za pripravnike do 30 godina sa srednjim i visokim obrazovanjem. U prošloj godini smo utrošili 130 miliona dinara za realizaciju svih programa i mera i obuhvatili oko 900 lica što je osam odsto nezaposlenih. Nadamo se da ćemo ove godine imati i veća sredstva na raspolaganju, pa omogućiti veće zapošljavanje „, navela je direktorka NSZ filijale Užice Zorica Milošević.\nGrad Užice će kroz Lokalni akcioni plan zapošljavanja izdvojiti 11 miliona dinara za šest mera podrške aktivnoj politici zapošljavanja, od čega je devet miliona opredeljeno za udruživanje sa NSZ-om, a dva miliona će biti izdvojeno za meru za koju bude najveća zainteresovanost.\nProgrami koje grad Užice podržava su: program stručne prakse, sticanja praktičnih znanja, zapošljavanje teže zapošljivih lica, samozapošljavanje, javni radovi i mere tehničke podrške u zavisnosti od tržišta rada.\n„Mi kroz ove mere planiramo da angažujemo oko 110 lica, to je manje nego prošle godine kada je angažovano 148, ali je to zato što smo povećali izdavanja nezaposlenima i poslodavcima da bi ih stimulisali da se prijavljuju na konkurse“, rekao je član Gradskog veća Užica zadužen za socijalnu politiku Vidoje Drndarević.\nOn je dodado i da je Lokalni akcioni plan zapošljavanja ove godine usklađen sa Nacionalnim akcionim planom zapošljavanja i lokalne samouprave mogu kroz program javnih radova angažovati samo osobe sa invaliditetom i to najmanje tri lica po zahtevu poslodavca.\nNa evidenciji NSZ filijale Užice trenutno je 9260 nezaposlenih lica, od kojih je 3700 sa teritorije grada Užica. Najviše je lica sa trećim i četvrtim stepenom obrazovne spreme, 25 odsto su nekvalifikovana lica, a oko 10 odsto su lica sa sedmim stepenom stručne spreme. Kada je reč o starosnoj strukturi 21 odsto čine lica mlađa od 30 godina, a 34 odsto su lica starija od 50 godina.\nPodaci užičke filijale su da oko 70 odsto lica koja dobiju subvenciju za samozapošljavanje nastavljaju biznis i nakon godinu dana, a da su efekti programa sticanja praktičnih znjana da se oko 90 odsto lica trajno zaposli.\nTags: mere aktivne politike zaposljavanjaNacionalne služba za zapošljavanjeNSZ Užicezapošljavanje\nJavna preduzeća u pripravnosti zbog najave većih padavina\nNext story Četvoro životno ugroženo zbog gripa\nPrevious story Vanredni autobuski polasci za zadušnice


Direktan sudar u Čačku: Ušao u kružni tok u suprotnom smeru FOTO\nIzvor: B92, 06.Mar.2021, 13:45\nNa kružnom toku u čačanskom naselju Ljubić u popodnevnim satima došlo je do saobraćajne nezgode.\nDirektno su se sudarila dva automobila čačanskih registarskih oznaka.\n„Pretpostavlja se da je vozaču „ >> Pročitaj celu vest na sajtu B92 << fiata“ pozlilo i da je zato prešao u suprotan pravac. Udes nije bio jak, jer se nisu kretali brzo, a prolaznici koji su se na kružnom toku zatekli u tom trenutku pokušaki su da kroz prozor izvuku vozača koji je izazvao udes“, izjavio je za RINU, jedan od očevidaca.\nTežak udes u Čačku, povređeno troje - vizilo od siline udara letelo oko 20 metara FOTO\nČačak -- Oko 21 čas u čačanskom naselju Ljubić u delu poznatom kao Stara Pruga došlo je do saobraćajne nezgode u kojoj su teže povrede zadobila tri lica...Kako saznaje agencija RINA, do nezgode je došlo kada je vozilo "Volksvagen polo" koje se kretalo iz pravca Čačka ka Konjevicima iz za...


Beta 10. aprila 2021. 11:50\nIranski predsednik Hasan Rohani zvanično je otvorio liniju od 164 centrifuga tipa IR-6 i još jednu liniju sa 30 centrifuga IR-5 postavljenih u nuklearnom kompleksu Natanz, u centralnom delu zemlje.\nOvo je objavljeno u trenutku kada se vode pregovori u Beču izmedju Irana i ostalih država potpisnica ugovora iz 2015. godine (Nemačka, Kina, Francuska, Velika Britanij i Rusija) o tome kako ponovo uključiti SAD u taj pakt. SAD je iz ugovora 2018. povukao tadašnji predsednik Donald Tramp.\nTramp je jednostrano povukao SAD i ponovo uveo niz ekonomskih i finansijskih sankcija Iranu. Kao odgovor na to Teheran je od maja 2019. počeo da krši obaveze preuzete prema tom ugovoru, i ubrzao njihovo kršenje poslednjih meseci.


Tadić predstavio rukovodstvo Narodne stranke - Prnjavorski informativni portal\nPredsjednik novosnovane Narodne stranke Ognjen Tadić izjavio je danas u Banjaluci da je cilj ove političke partije da poboljša ukupno stanje u Republici Srpskoj, koja mora biti vjerodostojna politička zajednica uređena po načelima slobodnog i demokratskog društva.\nTadić je istakao da Republika Srpska mora biti uređena po načelima vladavine prava, napredne privrede i društveno odgovorne političke zajednice.\n“Jasno nam je da nastanak bilo koje političke stranke kod naroda može biti ocijenjen kao nova krvopija, što je posljedica brojnih izdaja u političkom smislu. Želimo da uzmemo sudbinu u naše ruke, iskoristimo pravo da se branimo i zaštitimo građane Srpske svih problema koji su stečeni u prethodnom periodu”, rekao je Tadić na konferenciji za novinare na kojoj je predstavio rukovodstvo Narodne stranke.\nPrema njegovim riječima, Narodnu stranku čine ozbiljni ljudi koji žele da se ozbiljno bave politikom.\n“Naš uspjeh zavisi od toga da li smo u stanju da formiramo jednu savremenu stranku i pokažemo da smo sposobni da radimo na rješavanju problema. Stanje kod dvije najveće stranke je politička histerija, kod SNSD-a ono je nastalo stavljanjem njihovog predsjednika Milorada Dodika na crnu listu SAD, a u SDS-u gubitkom lokalnih izbora prošle godine”, dodao je Tadić.\nOn je naveo da je njegova partija, koja ima načela narodne politike, spremna i da sa drugima traži rješenja.\n“Pozivam javnost da nas gleda i da nam pomogne da budemo bolji jer ovo nije privatna stranka nego stranka koju činom osnivanja dajemo narodu na korišćenje. Stanje u Republici Srpskoj nije dobro, ima puno otvorenih pitanja bez rješenja jer su dvije vodeće stranke pod uticajem tuđih politika”, naveo je Tadić i napomenuo da je danas objavljena opcija srednjeg puta između dva politički podijeljena bloka u Srpskoj.\nTadić je predstavio rukovodstvo stranke, a čine ga bivši članovi SDS-a.\nPotpredsjednici stranke su Gordana Lazić i LJubo Ninković, organizacioni direktor je Vladislav Babić. Aleksandar Savanović je programski direktor stranke, a Siniša Vidović poslovni direktor. Sekretar za međunarodnu saradnju Narodne stranke je Jovo Ateljević.\nMlada i mladoženja plesali prvi put na svadbi, a onda su počeli krvnički da se biju! Tukli su sve do nokauta (VIDEO)


Ministar Nedimović: Iranu potrebni suncokretovo ulje i ovčije meso\nMinistar Nedimović: Iranu potrebni suncokretovo\nMinistar poljoprivrede, šumarstva i vodoprivrede Republike Srbije Branislav Nedimović sastao se danas, 22. juna 2018. godine, sa ministrom rudarstva, industrije i trgovine Islamske Republike Iran Mohamedom Šariatmadarijem.\nMinistar Nedimović i ministar Šariatmadari dogovorili su proširenje saradnje u sektoru poljoprivrede u najskorijem periodu i to kroz konkretne oblasti. Kada je reč o proizvodima koji će se izvoziti iz Srbije, prioritet će imati suncokretovo ulje i ovčije meso za kojima postoji velika potražnja na iranskom tržištu i gde se očekuje da će naši proizvođači imati dobar ekonomski interes. U isto vreme, sa iranske strane je predloženo da se na tržištu naše zemlje obezbedi veći prodor za proizvode poput pistaća i urme.\nDve zemlje su takođe dogovorile i nastavak saradnje na ekspertskom nivou kako bi se obezbedila kontinuirana saradnja u svim oblastima agrara koje su od zajedničkog interesa.


Od 610 vozača 16 bilo pijano za volanom - juGmedia\nOd 610 vozača 16 bilo pijano za volanom\nLESKOVCA – Tokom vikenda policija je u leskovačkom kraju alkotestirala 610 vozača i utvrdila da je 16 bilo pijano za volanom, od kojih četiri u teško alkoholisanom stanju.\nPortparol Policije uprave u Leskovcu Boban Zdravković kaže da se broj vozača, koji pijani sedaju za volanom, smanju u odnosu na prethodne godine, ali da je cilj učestalih kontrola da se ta pojava iskoreni.\nTokom kontrole uočena su i sankcionisana 214 prekršaja od kojih 42 spada u kategoriju težih a preostalih 172 čine lakše prekršaje.\nPolicijska uprava u Leskovcu apeluje na nesavesne vozače, pešake i druge učesnike u saobraćaju da se pridržavaju zakonskih odredbi jer će tako izbeći sankcije i sačuvati sebe i druge. Takođe se apeluje na sve vozače da svoja vozila parkiraju na mestima gde je to dozvoljeno.\nUbici majke određen pritvor do 30 dana\nLeskovčani i Vranjanci briljirali na takmičenju hemijskih škola\nNa kafu sa dizajnerkom Jelenom Dimitrijević\nJelena Dimitrijević, mlada modna dizajnerka, u svom ateljeu pravi ručno obojene i jedinstvene šalove i stvara originalne i udobne komade odeće, a…\nDA NE ZABORAVIMO Na današnji dan u Grdeličkoj klisuri desila se velika tragedija\nPre tačno 21 godinu na današnji dan projektili iz NATO bombardera gađali su putnički voz, koji je s putnicima klizio preko gvozdenog železničkog…\nSrpska napredna stranka u Pirotu, na Međunarodni dan žena, na više lokacija u gradu organizovala je podelu ruža pripadnicama lepšeg pola, a aktivisti…\n14.05.2015. u 23:19\nNajtuznija vest.To sto ih je toliko malo pijanih uhvaceno,jos jedan je dokaz teskog siromastva koje nas stalno pritiska.Ukoliko se ovako bude nastavilo mnogo ce saobracajaca ostati bez posla.Gospodo policajci morate vise vinjakovati,pivovati i u sopstvenu opremu duvati kako biste sacuvali posao.A sad ZIVELI.


Ferrari će svoju nadogradnju doneti u Monzu | GPF1Vesti\nFerrari će svoju nadogradnju doneti u Monzu\nFerrari dosta očekuje od najavljenog unapređenja motora sa unutrašnjim sagoravanjem\nFerrari je spreman da svoju novu nadogradnju motora donese u Italiju na stazu Monza, i prema najavama ovo unapređenje im može doneti izjednačenje po pitanju performansi sa Mercedesom.\nItalijanski tim je još uvek u poteri za svojom prvom pobedom, i u timu veruju da će sa novim unapređenjem imati dovoljno snage da se suprostave Mercedesu. Planirana nadogradnja se tiče motora sa unutrašnjim sagorevanjem na koju će biti utrošena tri preostala razvojna tokena. Ferrari je ove sezone prema utrošenim tokenima bio najagresivniji u razvijanju motora ali im to do sada nije donelo očekivanu pobedu u trci.\nIako su promene već spremne u Ferrari-u su oprezni i odluka je da se sa uvođenjem sačeka dok se ne završe dodatna testiranja motora kako bi se osigurala njegova pouzdanost. Trenutne pogonske jedinice kod Sebastiana Vettela i Kimi Raikkonena su korištene na poslednje četiri trke- Austrija, Britanija, Mađarska i Nemačka tako da bi bilo prerano da se promena sada učini. Prethodna specifikacija motora je bez problema izdržala svih pet predviđenih trka od Rusije do Bakua.\nSa još jednom trkom na starom motoru smanjili bi se potencijalni problemi sa novom specifikacijom motora što će na kraju sezone biti veoma bitno za Sebastiana Vettela koji je već iskoristo četiri pogonske jedinice nakon problema u Bahrainu.


Mobilni operacioni sto na ortopediji zrenjaninske bolnice | Dunav Televizija\nNaslovna Vesti Društvo Mobilni operacioni sto na ortopediji zrenjaninske bolnice\nMobilni operacioni sto na ortopediji zrenjaninske bolnice\nNovi mobilni operacioni sto, za potrebe Odeljenja ortopedije sa traumatologijom, predstavljen je juče u Opštoj bolnici „Đorđe Joanović“ u Zrenjaninu.\nOperacioni sto je zrenjaninska bolnica dobila na konkursu Pokrajinskog sekretarijata za zdravstvo. Sto je sa elektrohidrauličkim podešavanjem, već se koristi u ortopedskoj hirurgiji i traumatologiji, a koštao je 7,76 miliona dinara.\n– Ovaj sto omogućuje brži i lakši rad u operacionoj sali i operacije koje radimo su efikasnije, bezbolnije, sa manjim gubitkom krvi i bržim zarastanjem, kraćim bolovanjima i oporavkom, i samim tim kraćim zadržavanjem u bolnici – ističe dr Jovan Sekulić, specijalista ortopedije sa traumatologijom.\n-Ako igde važi ona narodna izreka „Bez alata nema ni zanata“, onda je to u ortopedskoj hirurgiji, koja je sve zahtevnija. Da bismo uopšte mogli da razmišljamo o komplikovanim hiruških zahvatima u lečenju ortopedskih bolesti i traumatologiji lokomotornog sistema, prvi korak je dobar operacioni sto, kao što je ovaj. On je predviđen za hladne, planirane operacije u ortopedskoj hirurgiji, ali i za prelome lokomotornog sistema. Sto ima specijalne nastavke, koji se mogu koristiti da bi se obavile i veoma zahtevne operacije – napominje Sekulić, uz podsećanje da je prethodni operacioni sto za potrebe ortopedije nabavljen još davne 2003. godine.\n-To je slučaj baš ovih dana, zbog kvara stola u Urgentnom centru. Planiramo da sledeće godine pribavimo moderni baterijski sistem za sečenje i bušenje kostiju, i primenu novih tehnologija u lečenju bolesti lokomotornog sistema – najavio je on.\nPrethodni tekstNovi Sad traži koncesionara za izgradnju četiri garaže u centru\nSledeći tekstPredsednica Vlade Brnabić: Čestitam građanima poboljšanje kreditnog rejtinga


Užički radio- amateri u pripavnosti - Radio Luna\nPočetna Zlatiborski okrug Užice Užički radio- amateri u pripavnosti\nUžički radio-amateri će održati proveru veze na repetitoru YU0VUE (R7X) večeras u 20 časova, potom i prozivku na repetitoru YU0VSE (R2X), pošto je Savez radio-amatera Srbije pozvao radio-amatere da budu pripravni zbog najavljenih obilnih padavina.\nOsim radio-amatera iz Užica, pozivamo i druge radio-amatere koji su u zoni pokrivanja repetitora da se jave jer vanredne situacija kada se dese, obično izlaze van granica jednog područja, navode iz YU1ABH užičkog Radio kluba Aco Vučković.\nPodsećaju da u stanju pripravnosti treba da se provere opreme, radio-stanica, antenski sistemi, rezervni izvora napajanja.\nAko se za napajanje koriste akumulatori, treba ih napuniti, ako se koriste agregati treba obezbediti gorivo da se mogu po potrebi odmah pustiti u rad. Poželjno je i da se poveća redovna aktivnost na repetitorima radi provere pokrivenosti i dometa svih učesnika, dodaju iz Radio kluba Aco Vučković.\nPodsetimo, Sektor za vanredne situacije je podigao stepen pripravnosti na najviši nivo, nakon upozorenja Republičkog Hidrometeorološkog zavoda o obilnim padavinama, do 40 litara padavina po metru kvadratnom, koje se očekuju do 15. maja, posebno na području zapadne i jugozapadne Srbije.\nZbog najave veće količine padavina narednih dana, Gradski štab za vanredne situacije Užica je apelovao na građane koji su, zbog velike količine padavina, imali štetu na poslovnim, stambenim objektima i na poljoprivrednim površinama da preduzmu neophodne mere zaštite imovine, kako navode, čišćenjem i prokopavanjem odvoda i ostalim aktivnostima koje mogu doprineti eliminisanju ili ublažavanju potencijalne štete.\nFoto izvor Radio klub Aco Vučković Užice


Netflix – LG OLED club\n0 7. 05. 2020.\nSport dobro utiče na naše fizičko, ali i mentalno zdravlje, pa ne treba da čudi što je mnogima poslednjih nedelja nedostajala atmosfera iz teretane, bazena ili grupnih vežbi. To ne znači da treba da odustanemo od treninga, naprotiv. Možemo da izaberemo neki od online treninga i nastavimo da održavamo kondiciju, samo što ćemo ovog puta…\n0 24. 04. 2020.\nVeć neko vreme posmatramo proleće sa prozora i terasa. Niko zaista ne zna kada će se svet vratiti u normalu i šta će biti to „novo normalno“, te je sva šansa da ćemo većinu slobodnog vremena tokom dobrog dela proleća da provedemo gledajući filmove i serije. I dok prolaze dani i nedelje, verovatno ste uspeli…


Foto: Ilustracija | Američki senatori: Otvorenja pitanja na Balkanu ne mogu biti riješena bez Beograda\nTanjug 17.07.2017 18:57\nVAŠINGTON - Američki senatori Ron Džonson i Kris Marfi istakli su da je stav Vašingtona da otvorena pitanja na Balkanu ne mogu biti riješena bez liderstva Beograda, a da je predsjednik Srbije Aleksandar Vučić u poziciji da bude taj lider.\nSenator iz Vinskonsina, republikanac, Džonson rekao je da je predsjednik Srbije ukazao na dugu istoriju odnosa dvije zemlje, saveza, prijateljstva.\n"Imali smo u prošlosti uspone i padove u odnosima. Ovakvi sastanci su jako dobri i treba da se održavaju. Upravo je ono što treba da se radi da dođete u SAD, iznesete vaše stavove i iskažete dobru volju za saradnju", kazao je on.\n"Spoznajemo da sva otvorena pitanja na Balkanu ne mogu biti riješena bez liderstva Beograda. A Vučić je u poziciji da može biti taj lider, a mi demokrate i republikanci možemo da to podržimo", naglasio je Marfi.\nAleksandar Vučić Kris Marfi Ron Džonson\nPreminuo i treći radnik komunalnog preduzeća\nTači i Vučić potvrdili nastavak dijaloga u Briselu\nMaloljetnice se napile na gradilištu, spasavali ih vatrogasci\nBrnabić: Priznanje Kosova ne bi bio kompromis, nikada nećemo prihvatiti nezavisnost\nPacoli traži od Izraela da prizna nezavisno Kosovo\nZmija izvirila iz haube u toku vožnje


Moderan penthouse u Monaku odiše luksuzom i elegancijom - Moj Enterijer – Kupatila, Nameštaj, Kuhinje, Garniture...\nPrelepi penthaus u Monaku predstavlja unikatan pečat moderne arhitekture, i pravo mesto za odmor, rad i uživanje.\nIma nešto u tom nenametljivom prvom utisku koji ostavlja ovaj penthaus, iako se njegov luksuzan šmek može osetiti u gotovo svakom ćošku. Opremljen tako da u isti mah deluje minimalistički a da pritom nimalo ne izgubi na svojoj funkcionalnosti, ovaj dom zaista deluje kao idealno mesto za život. U isto vreme reflektuje udobnost, eleganciju i rekli bismo neku vrstu stambene “prosvetljenosti” koja postaje sve bitniji faktor kada je dekoracija enterijera u pitanju.\nInspirisan savremenim stilom ukrašavanja, definisanim jednostavnošću, suptilnom sofisticiranošću, ali i namernom upotrebom teksture i čistim linijama, ovaj apartman se prvenstveno koncentriše na prostor a ne na stvari. Pa ipak, duž prostora nalazimo neutralne i ugodne tonove koji služe da se postigne harmonija i udobnost kroz minimalističku i jedinstvenu estetiku.\nU prilog tome govore i različiti delovi kuće, koji uključuju raskošan ulazni prostor, svetlu i prostranu dnevnu sobu (sa trpezarijom), elegantnu kuhinju, luksuznu glavnu spavaću sobu (sa predivnim rešenjem za garderober!), dobro opremljena kupatila i ništa manje važnu kancelariju.\nMirna i spokojna atmosfera prekrivena neutralnim tonovima idealno se stapa sa mudrim izborom nameštaja koji svojim čistim i pravim linijama definiše prostor, posebno dnevnog boravka koji deluje kao idealno mesto za druženje sa porodicom i prijateljima. Ogromna sofa i sto koji zauzima centar prostora čine da ovo mesto izgleda kao raj za udobno sednje i odmor, čitanje knjige ili gledanje filma.\nKuhinja, s druge strane, pored predivnog dizajna ima i gomilu funkcionalnih uređaja koji je čine mestom od najveće važnosti. A još jedan dokaz da su jednostavnost, minimalizam i funkcionalnost rođeni da budu zajedno je i prostrano kupatilo, kao i glavna spavaća soba u kojoj nalazimo neke zanimljive ideje za nadogradnju dekora poput pametnog izbora nameštaja, neutralnih boja (u kombinaciji sa drvetom) i zanimljive postavke osvetljenja.\nNajbolja stvar u vezi ovog apartmana i nije luksuz, već dizajnerske ideje koje uspevaju da odgovore brojnim zahtevima i željama domaćina. Personalizovan a ipak savršeno organizovan prostor danas predstavlja pravi izazov, a ovaj penthaus je tom izazovu definitivno doskočio.


OKK Beograd dočekuje Dunav u borbi za jako važne bodove | OKK Beograd\nOKK Beograd dočekuje Dunav u borbi za jako važne bodove\nEkipa OKK Beograda će u subotu na svom parketu odmeriti snage sa ekipom Dunava u okviru 25.kola Košarkaške lige Srbije.\nUtakmicama 25.kola nastavlja se takmičenje u okviru Košarkaške lige Srbije u sezoni 2019/20, a protivnik ekipe OKK Beograda u možda i najvažnijem ovosezonskom meču biće ekipa Dunava. Meč u hali Mega Factory u Beogradu igra se u subotu 07.marta 2020.godine, sa početkom u 12:00 časova.\nKošarkaši OKK Beograda su od starta sezone zabeležili osam trijumfa i šesnaest poraza, pa u ovom momentu zauzimaju 11.mesto na tabeli. U prethodnom kolu su kao gosti poraženi u duelu sa ekipom Borca, a meč je završen rezultatom 77:62. Gosti su tokom aktuelne sezone zabeležili devet pobeda, uz petnaest pretrpljenih poraza, pa u ovom momentu zauzimaju 10.mesto na tabeli. U prethodnom kolu su kao domaćini savladali ekipu Kolubare, a meč je završen rezultatom 68:61. Ovi timovi su se već dva puta sastajali tokom aktuelne sezone, u okviru Kupa Srbije i u okviru 12.kola Košarkaške lige Srbije. Susret u Kupu Srbije ekipa Dunava je nakon izuzetno uzbudljive završnice rešila u svoju korist rezultatom 71:70, dok su u prvenstvenom meču do bodova stigli nakon velikog preokreta rezultatom 92:88.\nSvoja očekivanja pred ovaj izuzetno važan duel izneo je prvotimac ’’klonfera’’ Petar Rebić koji je istakao da veruje da njegov tim može da stigne do pobede:\n’’Ulazimo u finiš sezone , ostala su još samo dva kola do kraja. U subotu nam dolazi ekipa Dunava koja je u sličnoj poziciji kao i mi. Nama je jedino u mislima pobeda koja bi nam dosta olakšala gostovanje na Zlatiboru. Dunav nam je ostao dužan u prvom delu sezone, kao i u četvrtfinalu Kupa Srbije. Radi se o iskusnoj ekipi, koja ima iskusnog Malidžana, igrača koji je ostavio veliki trag u plavo-belom dresu. Oba tima su u dobroj formi i mislim da, ako ponovimo pristup i energiju iz utakmice sa ekipom Mladosti i drugog poluvremena protiv lidera Borca, možemo da računamo na pobedu. Očekujem veliku podršku naših navijača sa tribina, koja nam mnogo značila u ovom važnom trenutku.’’\nMeč u Beogradu vodiće sledeća sudijska trojka – Uroš Obrknežević, Vladimir Jevtović, Duško Sedlar\nRaspored mečeva 26.kola Košarkaške lige SrbijeNext


Lambreht u Prištini: Ostaćemo partneri\nNemačka ministarka odbrane Kristin Lambreht je u Prištini gde je doputovala iz Beograda, kazala da je stabilnost na Zapadnom Balkanu veoma važna.\nKristina Lambreht sa saradnicima na sastanku sa domaÄ‡inima u PriÅ¡tini (Foto Ured premijera Kosova)\nOna se na konferenciji za medije posle sastanka s premijerom Kosova Aljbinom Kurtiem zahvalila za "jasan stav o ratu u Ukrajini".\n"Kosovo je uvođenjem sankcija jasno osudilo agresiju Rusije. Čestitamo vam zbog odbrane vrednosti mira i slobode, vrednosti koje su važne za Evropsku uniju. Podržaćemo vas na vašem putu ka integraciji u Evropsku uniju", kazala je ona.\nLambreht je dala uveravanja da je Nemačka uz Kosovo i u pogledu vojne podrške.\n"Posvećeni smo KFOR-u i dalje ćemo nastaviti našu podršku. Nastavićemo našu posvećenost u pogledu tretmana Bezbednosnih snaga Kosova, tako da one u budućnosti preuzmu svoju odgovornost. I ubuduće ćemo ostati partneri", rekla je nemačka ministarka.\nIzrazila je nadu da će se postići napredak u pregovorima Kosova i Srbije u Briselu.\n"Prvi koraci (u tim pregovorima) bi mogli da budu odluke o međusobnom priznavanju dokumenata (Kosova i Srbije) i to bi bio dobar signal", izjavila je Lambreht.\nKurti je govorio o dijalogu i sastancima u sredu u Berlinu i podvukao da dijalog treba da rezultira sporazumom u čijem "središtu" će biti "međusobno priznavanje".\n"Biće i drugih elemenata, ali ti elementi nemaju smisla bez priznanja. Kosovo se ne može vratiti pre 1999. godine kada je oslobođeno. Kosovo se ne može vratiti pre 2008. godine kada je proglašena nezavisnost. Kosovo se ne može vratiti pre 2010. kada je Međunarodni sud pravde presudio da nezavisnost Kosova nije u suprotnosti s međunarodnim pravom, niti se može vratiti pre 2012. godine kada je okončana nadgledana nezavisnost", kazao je on.\nKurti je rekao da treba da se ide napred, ali da bi se to postiglo, "predsednik Srbije mora da se distancira od Miloševića i Putina. Zahtev za kompromise u uslovima u kojima se Vučić nikada ne distancira od Miloševića i Putina, nije zahtev za rešenje".\nKurti je istakao da je on za dijalog uz "poštovanje ravnopravnosti strana".


Integrisana baza znanja - AXIOMTECH.RS\nTeamcenter omogućava da vaša kompanija objedini sve važne informacije o proizvodima, procesima, proizvodnji i servisima iz različnitih aplikacija u jedan kompletan izvor znanja i sa tim zaštititi takve podatke u sklopu otvorenog i komplementarnog PLM sistema. Široki spektar funkcionalnosti doprinosi brzom i najvećem povratku uloženih sredstava u Teamcenter.\nTeamcenter lako upravlja svim vrstama podataka, koji definišu proizvod u njegovom kompletnom životnom ciklusu. Pri tom omogućava napredno pretraživanje, navigaciju, bezbednost i raznolikost podataka.\nTeamcenter pamti i automatizuje procese i najbolja rešenja/primere (best-practise) kroz svoje PLM okruženje sa naprednim dostupom do procesnih tokova i funkcija konfigurisanih za upravljanje izmenama.\nOsnova za implementaciju\nTeamcenter nudi, u jednom paketu, kompletan sklop rešenja na način da se lako, svaka funkcionalna jedinica usmerena na specifične industrije, brzo primeni/upotrebi u praksi i ubrza povraćaj investicija u PLM.\nIntegrisana konfiguracija i programski alati za brzo i jednostavno rešenje funkcionalnosti u skladu sa specifičnim zahtevima korisnika.\nTeamcenter se lako integriše sa drugimi informacijskimi korporativnim sistemima (zaključno sa ERP-om i drugimi Teamcenter aplikacijama), i s time učinkovito upravlja procesima u kompletnom preduzeću.\nOblikovanje jednoga središta za kompanijski know-how, sa kojim se lako radi i nadgleda\nMogućnost brzih rešenja za integraciju i pokretanje industrijski specifičnih rešenja/tehnologija, čime se lakše i brže doprinosi povraćaju ulaganja.\nSmanjivanje troškova i vremena implemenatcije kroz brzu konfiguraciju Teamcenter sistema bez potrebe za skupim promenama\nEfikasna analiza troškova za sve poslovne aplikacije i kontola procesa u kompaniji u nekoliko aplikacija\nPrilagodljivost za različite organizacijske nivoe u kompaniji, kako bi se brže i lakše koristile prednosti Teamcenter na načina, koji najbolje odgovara njihovim potrebam\nMogućnost proširenja Teamcenter sa specializovani aplikacijamia koje se implementiraju na posebne zahteve PLM korisnika nudeći jednostavno održavanje i mogućnost budućih nadogradnji.


Taktika fudbalske igre u napadu | SEMINARSKI RAD\nTaktika fudbalske igre u napadu\nO taktici fudbalske igre\nU najširem smislu taktika predstavlja izbor sredstava i način za realizaciju odredjenog plana u procesu takmičenja. Počinje od grčke reči taktika (nauka o vodjenju bitke u ratu). U fudbalu se pod taktikom podrazumeva smišljen i uvežban plan po kome se žele maksimalno iskoristiti sposobnosti svih igrača u timu, da bi se ostvario odredjeni cilj.\nZa postizanje visokih sportskih rezultata veoma je važna uzajamna povezanost taktičke i tehničke pripremljenosti. U strukturi svake sportske taktike razlikujemo opštu i specijalnu taktičku pripremu.\nOpšta taktička priprema obuhvata ovladavanje opštim teorijskim osnovama taktike i sportske igre, način njihovog korišćenja u različitim uslovima bliskim uslovima fudbalske igre i razvoj širokog taktičkog mišljenja.\nSpecijalna taktička priprema odnosi se neposredno na fudbaslku igru. Usmerena je na produbljivanje i usavršavanje taktičkih umeća i sposobnosti.\nFudbalska igra se sastoji iz naizmeničnih izvodjenja napada i odbrane. U toku fudbalske utakmice odredjeni taktički zadaci mogu se rešavati:\nindividualnom taktikom (igrač učestvuje sam)\ngrupnom taktikom (učestvuje nekoliko igrača)\nkolektivnom taktikom (učestvuje cela ekipa).\nSvaki od navedenih elemenata može biti primenjen i u odbrani i u napadu.\nTaktika u napadu\nNapad se zasniva na inicijativi, prednosti posedovanja lopte i pretpostavci da se postigne pogodak.\nOsnovni zahtev, odnosno zadatak napada je usredsredjivanje svih akcija ka protivničkom golu. Da bi se uspešno realizovao osnovni zadatak napada služimo se sledećim principima:\nPrilagodjavanje napada protivničkoj odbrani\nUspeh napada, ne zavisi samo od sposobnosti vlastite ekipe, njene koncepcije igre, već i od načina organizovanja i ponašanja suprotne ekipe u svim fazama igre. Svaka ekipa u napadu mora da računa da i odbrana nastoji da primeni najefikasnija sredstva u realizaciji svojih zadataka. U ovakvim okolnostima, napad mora da koristi inicijativu i da je obogaćuje sa novim rešenjima, kako bi odbranu doveo u otežane uslove i narušio njenu organizaciju i ravnotežu.\nPrincip prilagodjavanja napada odbrani sastoji se u pravovremenom otkrivanju načina dejstva odbrane a zatim usmeravanje težišta napada na slabije obezbedjenim delovima terena, kao i oslanjanje na individualne sposobnosti, bogatstva, raznovrsnosti i kreativnosti igrača napada.\nOrganizacija rasporeda igrača u napadu\nU sadašnjim uslovima fudbalske igre organizaciju rasporeda igrača u napadu karakteriše mali broj igrača i izražena promenjivost i prostorna pokretljivost.\nOsnovni zahtev je da raspored igrača optimalno odgovara bližim i daljim taktičkim rešenjima napada. Zahtev malog broja igrača proizilazi iz činjenice da se gotovo sve ekipe uglavnom opredeljuju za defanzivan način igre.\nZahtev promenljivosti proizilazi iz činjenice da napad mora da bude raznovrstan, sa stalnom tendencijom premeštanja prostornog delovanja, što uslovljava formiranje novog rasporeda. Ovo proizilazi iz činjenice da su gotovo svi delovi terena, a naročito manevarski red i odbrambeni red dobro pokriveni.\nZahtev pokretljivosti proizilazi iz dinamičnosti igre, kao i dobre pokrivenosti i tehničko-taktičke obučenosti igrača odbrane. Organizacija rasporeda igrača u napadu uslovljava način igranja ekipe i govori o njihovim individualnim i kolektivnim sposobnostima.\nDovodjenje protivnika do greške\nU sadašnjim uslovima fudbalske igre odbrana ima prednost u odnosu na napad, jer se u napadu nalazi mali broj igrača, tako da je veoma teško da napad uspe ukoliko čitava odbrana, njeni delovi ili pak igrači pojedinačno ne naprave grešku.\nČesto puta nevidljiva greška u odbrani u mnogome može da pomogne, odnosno da omogući uspešan napad i postizanje pogotka. Zadatak igrača u napadu je da novim taktičkim rešenjima i varijantama pokušaju iznenaditi protivničku odbranu. Pri tome, koriste se snagom sopstvene inicijative, raznovrsnosti i kreativnosti što često puta igrače odbrane dovodi u nepredvidjene taktičke situacije, iz kojih lakše proizilaze greške.\nZa napad su najpovoljnije greške u odbrani, koje se javljaju u prvoj fazi (posle prekida napada), donekle u drugoj (transformacija igrača iz napada i manevra u odbranu), a najpovoljnije u trećoj fazi (optimalno zatvaranje pristupa prema golu).\nPrema tome, od pravovremenog i racionalnog izbora taktičkih rešenja u pojedinim fazama igre, zavisi efikasnost napada i dovodjenje protivnika do greške.\nU savremenom fudbalu kretanje igrača napada predstavlja jedno od najopasnijih sredstava modernog napada. Od brzine kretanja igrača zavisi dinamika napada, izbor taktičkih rešenja i koncepcija igre. Kretanje igrača još više dobija na značaju ako se zna da je fudbaler za vreme utakmice u kontaktu sa loptom prosečno 4-5 minuta.\nBrojčana nadmoćnost napada\nU savremenom fudbalu kada se većina ekipa opredeljuje za zatvoreniji, odnosno defanzivan način igre, bojčanu nadmoćnost napada jedino je moguće ostvariti brzom transformacijom igrača manevarskog reda, a ponekad kada to uslovi dozvoljavaju i ulaskom igrača iz trećeg plana. Stvaranjem brojčane nadmoćnosti, omogućuju se uslovi za lakšu realizaciju taktičkih kombinacija. Brojčana nadmoćnost napada naročito dolazi do izražaja neposredno nakon prekida protivničkog napada. Da bi se obezbedila brojčana nadmoćnost, ekipa koja napada mora da igra brzo, da svojim načinom kretanja narušava organizaciju odbrane i koristi nova taktička rešenja koja protivniku nisu poznata.\nIznenadjenje u igri\nIznenadjenje u giri se ostvaruje promenom ritma, neočekivanim elementima tehnike, pravovremenim izborom taktičkih kombinacija, za vreme ili u prekidu igre. Primena iznenadjenja u igri karakteristika je ekipa koje poseduju visoke kolektivne i individualne sposobnosti.\nKolektivni karakter igre i medjusobna saradnja igrača u izvršavanju zadataka u napadu osnovni je preduslov za uspeh ekipe. Što su individualni kvaliteti igrača na većem nivou, to je i lakše uspostaviti saradnju medju njima. To se mnogo puta pokazalo na revijalnim utakmicama, kada po prvi put zajedno igraju najbolji fudbaleri Evrope ili sveta, gde je medjusobna saradnja navalnih i odbrambenih igrača na visokom nivou.\nZa vrema fudbalske utakmice ili treninga napad se može izvesti na više načina ali mi ćemo se opredeliti za napade koji se najčešće primenjuju:\n-kombinatorni napad i\nKontra napad je najbrži i najefikasniji način kojim možemo s loptom doći do protivničke zone šuta ili do protivničkog gola. Njegove karakteristike su: izvodi se brzo, neočekivano, učestvuje mali broj igrača, a ponekad i samo jedan igrač. Utrenutku kada se napad izvodi sa 2-3 igrača, lopta se mora dugim udarcem uputiti na protivničku polovinu, kako bi se što pre došlo do protivničkog gola.\nZa efikasno izvodjenje kontra napada potrebno je da u ekipi imamo igrače koji poseduju visok nivo vizuelne i specijalne orijentacije u prostoru ili kako se običnim fudbalskim jezikom kaže „osećaj za prostor“, kako bi pravovremeno uposlio svoje saigrače. Igrač, kome je pravoremeno i na pravo mesto poslata lopta mora biti brz i mora na vreme krenuti kako bi primio loptu iza protivnika. Nakon toga nastavlja akciju sam ili uz pomoć saigrača. Kontra napad se može započeti sa bilo kog dela terena, pa čak i iz sopstvenog bekovskog prostora. Obično se za kontra napad kaže da je najjednostavniji način napada ali od učesnika zahteva visok nivo tehničkih, taktičkih, fičkih i koordinacijskih sposobnosti. Uspešnim izvodjenjem kontra napada može se postići brojčana nadmoćnost nad protivnikom, zbog pravovremenog reagovanja igrača, a što se može efikasno i uspešno koristiti. Ova vrsta napada uspešnije se može izvoditi ukoliko protivnička ekipa primenjuje individualnu odbranu.\nBrzi napad se primenjuje obično u trenutku kada ne terenu dodje do brojčane ravnoteže igrača koji napadaju i protivničke odbrane. Navalni igrači, da bi stvorili efikasnu završnicu, mogu brzim dodavanjima, pravilnom izmenom mesta, „duplim pasom“, ili individualnim akcijama da postignu brojčanu prednost koja im omogućava postizanje gola. Preporučuje se da se nakon izvodjenja akcije na jednom delu terena, akcija prenese na suprotni deo terena gde je obično manji broj protivničkih igrača. U takvim situacijama ne bi trebalo da učestvuje više od 3-4 igrača, kako se ne bi stvarala prevelika gužva u kaznenom prostoru protivnika. Isto kao i kontra napad i brzi napad se izvodi protiv individualne odbrane ukoliko ne postoji velika razlika u sposobnosti navalnih igrača i igrača protivničke odbrane.\nOva vrsta napada se primenjuje kada se protivnik brani sa 7-8 igrača, odnosno kada protivnik primenjuje zonsku odbranu. Ovaj način napada danas koristi većina kvalitetnih ekipa jer se gotovo svaka gostujuća ekipa brani sa 7-8 igrača, odnosno igraju „elastični bunker“.\nKroz ovakav odbrambeni zid veoma je teško proći, obzirom da se na malom prostoru nalazi veliki broj igrača. Da bi se na ovom malom prostoru moglo dodavati, potrebno je pre svega, da se oba krila nalaze na spoljnim pozicijama, zatim da se ispred zone nalaze 2-3 igrača a unutar zone 1-2 igrača. Sada je potrebno da se lopta oko zone po zemlji brzo dodaje kako bi se rašilrila odbrana i stvorila mogućnost da u tom medju prostoru utrčava igrač koji se nalazi u najpovoljnijem položaju i koji završava akciju. U korišćenju ovakvog napada preporučljivo je da se u odgovarajućem momentu iskoristi dribling, „dupli pas“ po zemlji, a ponekad i udarac iz daljine, obzirom da je odbrana zgusnuta, pa igrači dolaze veoma retko u situaciju da iz blizine šutiraju na gol.\nIndividualni napad je takav napad u kome jedan igrač brzim vodjenjem lopte i efikasnom primenom driblinga savladava prostor ispre sebe, gde se nalaze protivnički igrači i sam završava akciju. Saigrači svojim kretanjem i pravilnim postavljanjem omogućavaju uspešnu realizaciju akcije. Pored ovog načina često se u toku igre primenjuju osnovne kombinacije izmedju dvojice igrača. Izvodi se tako što se dvojica igrača preciznim i tačnim dodavanjem izmedju sebe oslobode nekoliko protivničkih igrača na prostoru od polovine igrališta do protivničkog gola. Ovakav način napada od učesnika zahteva visok nivo tehničko-taktičke uigranosti kao i visok nivo fizičkih sposobnosti kako bi mogli završiti akciju na najbolji mogući način.\nPrimena bilo kog od navedenih napada zavisi od više faktora. U prvom redu zavisi od nivoa tehničko-taktičkih i fizičkih sposobnosti, od načina odbrane koju protivnik primenjuje, a i od trenutne situacije na terenu. Iz ovoga proizilazi, da svaka ekipa u okviru sistema igre treba da zna više taktičkih varijanti i kombinacija koje će u zavisnosti od trenutne situacije na terenu moći i adekvatno da primeni.\nU izvodjenju napada treba se pridržavati pravila da se veoma često jedino uspešno napad može sprovesti preko krilnih pozicija. Ovi prostori su mnogo slobodniji i mogu se koristiti za manevrisanje igrača. Protivnik je prisiljen da pokriva igrača na krilnim pozicijama, tako da je odbrana malo „raširena“ i postoji mogućnost da u tom medjuprostoru, utrčava neko od saigrača ili da se po krilnim pozicijama ubacuju igrači iz drugog plana. Ovog se pravila treba pridržavati bez obzira kojim načinom ekipa napada, odnosno kojim se načinom protivnik brani. Ovo ne važi samo ako postoji mogućnost da se napad izvede preko sredine terena jer je to najkraći put do gola.\nU strukturi svakog dobro organizovanog napada može se prepoznati početak napada, razvoj napada i završetak napada.\nNapad obično počinje kada ekipa dodje u posed lopte, zatim kod svih prekida igre, odnosno poluvremenu utakmice. Svaki početak napada ima svoje karakteristike i razvojne mogućnosti. Od efikasnosti početka napada u mnogome zavise i ostale faze. Dobar početak napada karakteriše smirenost i odlučnost, veliki izbor razvojnih taktičkih rešenja i brzina transformacije od odbrambenih u napadačke akcije.\nOva faza napada se sastoji iz kretanja i taktičkih kombinacija od mesta početka napada do zone udarca na gol. U odnosu na vreme, razvoj napada može da traje duže ili kraće vreme, a u odnosu na teren, može biti na užem ili širem prostoru. U fazi razvoja napada mogu biti zastupljene sledeće vrste napada: kontra napad, brzi napad, kombinovani ili individualni napad.\nOva faza napada se sastoji iz individualne akcije, koja se završava udarcem na gol. Prostorno, završna faza podudara se sa zonom udarca na gol. Udaljenost zone udarca zavisi od individualnih sposobnosti igrača i to pre svega tehničkog umeća, snage i preciznosti, kao i sposobnosti protivničkog golmana. Efikasnost završne faze takodje zavisi i od efikasnosti razvoja napada i dovodjenja igrača u adekvatan položaj za realizaciju udarca na gol.\nElementi individualne taktike u napadu\nU elemente individualne taktike u napadu spadaju oni zadaci koje rešavaju pojedini igrači u napadu i od njihove efikasnosti uglavnom zavisi uspeh čitave ekipe. Elementi individualne taktike u napa su: vodjenje lopte, dribling, udarac na gol, otkrivanje, dodavanje lopte, primanje lopte i promena pravca kretanja.\nS obzirom da se vodjenje lopte može izvoditi na relativno dužem ili kraćem prostoru za koji je neophodno odredjeno vreme, direktno je uslovljen zahtevima taktike. Ukoliko nije svrsishodno, duže vodjenje lopte usporava akcije napada, a isto tako u datim situacijama prekratko vodjenje oneomogućava kretanje saigrača prema pravcima toka napada. Opravdanost vodjenja lopte postoji u sledećim situacijama i to: u kontra napadu, u situaciji 1:1, kada protivnička ekipa igra na „ofsajd zamku“, kada igrač individualnim prodorom dolazi u zonu šuta ili na neki drugi način ugrožava gol protivnika, ili su svi igrači dobro pokriveni i sl. Dobro i uspešno vodjenje lopte može stvoriti i brojčanu nadmoćnost nad protivničkom ekipom.\nDriblinzi i finte\nDribling je veoma važno tehničko-taktičko sredstvo igranja, ali samo kada je taktički opravdano. Kada se dribling uspešno izvede veoma efikasno deluje kako na igrače, tako i na publiku. Driblingom se oslobadjamo protivnika i dolazimo u situaciju za nastavak akcije (udarac na gol, dodavanje lopte saigraču i sl.).\nFinta ili varka je akcija koju izvodi pojedinac sa ciljem da protivnik ne otkrije njegovu nameru. Finte se mogu izvesti pogledom, pokretom pojedinog dela tela, promenom ritma trčanja i dr.\nKao element individualne taktike, udarac na gol se može izvesti iz raznih položaja i situacija u igri i sa različite distance. Medjutim, što se tiče načina udarca po lopti oni mogu biti izvedeni nogom i glavom. Udarac na gol se može izvesti kada lopta miruje ili kada se kreće.\nOtkrivanje ili postavljanje igrača\nJedan od nedostataka srpskog fudbala je nedovoljna pokretljivost igrača, ili bolje rečeno nedovoljno kretanje igrača bez lopte. Otkrivanje je jedna veoma važna taktička osobina igrača u napadu. Postavljanje ili otkrivanje u savremenim uslovima fudbalske igre postaje svakim danom sve važniji faktor, jer se uglavnom svi igrači pokrivaju na celom terenu i svaki deo terena je dobro čuvan i blokiran. Samo igrači koji poseduju visok nivo kretnih sposobnosti mogu u odgovarajućem trenutku dobro rešiti taktički zadatak u napadu ili omogućiti saigraču efikasnu završnicu. Igrači uvek i u svakom trenutku, moraju paziti kako se postavljaju, odnosno kao i gde se otkrivaju. Znači, igrač mora da poseduje dobre kretne sposobnosti, kako bi se pravovremeno i na pravom mestu otkrio. Pravovremeno otkrivanje omogućava igraču koji je u posedu lopte da je lakše preda otkrivenom saigraču. Kod bilo kog načina otkrivanja, saigrači moraju pratiti akciju i aktivno učestvovati u svakom trenutku igre.\nDodavanje lopte je jedno od najvažnijih sredstava taktike u napadu. Dodavanje uglavnom zavisi od položaja saigrača kome se lopta želi dodati i položaja protivničkog igrača. U svim situacijama lopta se može dodati unutrašnjim ili spoljašnjim delom stopala ili punim risom stopala. Za kratka i tačna dodavanja najčešće se koristi udarac unutrašnjim, a nešto manje spoljašnjim delom stopala. Dodavanje lopte se može izvesti u slobodan prostor i to najčešće po dužini i širini igrališta i dijagonalno, a lopta se može kretati po zamlji ili u vazduhu parabolično, što ujedno u odredjenim trenucima igre može biti i najefikasnije. Jedan od važnijih faktora pri dodavanju lopte je intenzitet kretanja lopte (kada se lopta dodaje ili moment predaje), put koji lopta treba da predje do saigrača kome se dodaje. Pri dodavanju se mora poznavati i sposobnost igrača kome se lopta upućuje (visina igrača), kvalitet terena (blato, sneg, trava...).\nKod primanja lopte treba voditi računa da se lopta prima u pokretu, jer ovakav način primanja lopte utiče na dinamičnost fudbalske igre. Loptu treba nakon prijema što manje zadržavati, odnosno što pre naći rešenje za njeno dodavanje, vodjenje ili šut na gol. Za ovakav način proigravanja, odnosno brzu primopredaju lopte svaki igrač treba da poseduje visok nivo tehničko-taktičkih sposobnosti. Za uspešno izvodjenje prijema lopte potrebno je prethodno pravovremeno dodavanje od strane saigrača.\nPrijem lopte zavisan je s jedne strane od dodavanja, otkrivanja i od položaja protivničkih igrača, a s druge strane od akcije koja dalje sledi.\nPromena pravca kretanja\nVeliku prednost imaju oni igrači koji mogu brzo promeniti pravac svog kretanja, bilo da trče sa ili bez lopte. Ovu sposobnost mogu razviti igrači koji su okretni i imaju dobru „startnu brzinu“, a pored toga dobro su savladali i tehniku vodjenja lopte.\nElementi grupne taktike u napadu\nU toku igre veoma se retko primenjuju napadi gde učestvuje samo jedan igrač. Ukoliko to i čini, onda je potrebno da takav igrač raspolaže izvanrednim tehničko-taktičkim i fizičkim sposobnostima da bi mogao savladati nekoliko protivničkih igrača a zatim izvesti udarac na gol. Čak i takvu pojedinačnu akciju gotovo nikada ne izvodi samo jedan igrač, već mu ostali igrači svojim kretanjem i dobrim postavljanjem olakšavaju zadatak. Napad će biti mnogo uspešniji ukoliko gaorganizovano izvode više igrača, koji zajednički deluju u svim fazama napada.\nOsnovnom kombinacijom nazivamo onu akciju grupne taktike kojom se osvaja odredjeni prostor na terenu, odnosno savladava protivnički igrač. Akcija se izvodi preciznim i pravovremenim dodavanjem lopte izmedju dvojice saigrača. Dodavanje lopte je najvažniji element grupne taktike jer se njime izvode kombinacije koje su najefikasnije sredstvo za uspešno odvijanje napada. Kod izvodjenja kombinacija lopta se uglavnom dodaje ispred saigrača, mada ima situacija kada se lopta dodaje pravo na igrača („u noge“), pa čak i pozadi.\nIzmena mesta izmedju više igrača\nU situaciji kada protivnik primenjuje individualnu odbranu, preporučljivo je da navalni igrači izvrše promenu mesta u odredjenoj fazi napada, kako bi svojim kretanjem pokušali da iznenade protivnika koji ih stalno prati. Kada igrač srednjeg sreda organizuju napad, i predju na protivnički deo terena, tada navalni igrači brzim kretanjem zamene svoja mesta želeći da se oslobode protivnika ili pak da stvore zabunu u odbrani. U tom trenutku igrač koji poseduje loptu pokušava da pronadje najadekvatnije rešenje za datu situaciju. Za vreme igre nije preporučljvia česta promena mesta, već povremena i iznenadna. Česta promena mesta od igrača zahteva odredjeni nivo tehničko-taktičke obučenosti i izvanredne fizičke kvalitete.\nOvo je takodje jedan od načina oslobadjanja od protivnika i mogućnosti za uspešniju realizaciju napada. Ukrštanje će biti uspešnije ukoliko se igrači brzo kreću jedan prema drugom i ako su na dovoljnom odstojanju u trenutku preuzimanja lopte.\nUtrčavanje u prazan prostor\nZa uspešno sprovodjenje napada veoma je važno stvaranje slobodnog prostora u blizini protivničkog gola. Prazan prostor se može stvoriti brzim kretanjem jednog ili više navalnih igrača koji sa sobom odvode direktne protivnike. U slobodan prostor se utrčava pravovremeno, a lopta se upućuje nešto ranije i veoma previzno, kako bi je igrač što lakše primio. Za uspešnu realizaciju ovog elementa grupne taktike u mapadu treba da je ostvarena potpuna usaglašenost izmedju igrača koji učestvuju u ovoj akciji.\nOvo je veoma efikasan način proigravanja saigrača koji sadrži karakteristike osnovne kombinacije izmedju dvojice igrača. Medjutim, postoje i neke razlike koje su bitne za uspešno izvodjenje ovog sredstva grupne taktike. Izvodi se tako što jedan igrač brzo vodi loptu pravo prema protivniku, a saigrač mu se nalazi na 2-5m sa strane i u istoj liniji sa protivnikom. Kada protivnik napadne igrača koji poseduje loptu, on je daje spoljnom stranom risa tačno na noge svom saigraču i nastavlja trčanje sa strane protivnika. Saigrač postavlja prema lopti unutrašnju stranu stopala i ona se odbija tačno ispred igrača koji je pre toga dodao loptu. Ponovo je prima i još bržim trčanjem nastavlja akciju sa loptom. Za uspešno izvodjenje lopta se mora veoma brzo kretati i biti oba puta precizno dodana, a to je veoma teško jer najčešće se cela akcija odvija u kratkom vremenskom intervalu i na malom prostoru terena.\n„Teorija taktike i treninga u fudbalu“, prof. Stanimir Joksimovic, 2002, Niš, SVEN


Lidl pokreće prodaju automobila – u Nemačkoj je već realnost – Smagazin\nUkoliko ste zainteresovani za zamenu zimskih i letnjih pneumatika, potrebno je doplatiti dodatnih 6,23 evra. Kompletno “rentiranje” vozila na četiri godine iznosilo bi 7.872 evra. Zanimljivo je, da se kompletna procedura kupovine realizuje preko interneta i za veoma kratko vreme. Lidl tvrdi, da je za zaključenje ugovora, uključujući i proveru boniteta klijenta, potrebno samo 15 minuta. To je manje od vremena koje vam je često potrebno za kupovinu u supermarketu. Do “dilera” kupac mora otići samo da bi preuzeo automobil, u jednom od centara u Berlinu, Erfurtu ili Halleu.


Tužba protiv Gugla zbog kršenja privatnosti u "incognito" prozoru - TV, radio i internet Biser, Pozarevac\nTužba protiv Gugla zbog kršenja privatnosti u “incognito” prozoru\n4. 06 2020.Događaji, Vesti\nProtiv kompanije Gugl podneta je tužba koja tvrdi da najveći pretraživač na svetu krši pravo na privatnost miliona svojih korisnika koji surfuju internetom u takozvanom “incognito” prozoru, prenosi Rojters (Reuters).\nU predlogu grupne tužbe navodi se da Gugl krišom nadzire korisnike, koji na taj način žele da spreče sajtove u prikupljanju podataka aktivnostima na internetu.\nPrema žalbi podnetoj federalnom sudu u San Hozeu u Kaliforniji, Gugl ipak prikuplja podatke putem sopstvene analitike, drugih aplikacija i kolačića, uključujući i aplikacije za pametne telefone, bez obzira da li korisnici “kliknu” na oglase.\nOvo pomaže tehnološkom gigantu da uči o aktivnostima, hobijima, omiljenoj hrani, navikama, pa čak i o “najintimnijim i potencijalno sramotnim (predmetima pretrage)”, navodi se u tužbi.\nU tužbi se traži odštetu od 5.000 dolara po korisniku, ili trostruku stvarnu štetu, koja god suma da je veća, za kršenje federalnih zakona o presretanju komunikacia i kalifornijskog zakona o privatnosti.\nPredstavnici kompanije su najavili da će se boriti o protiv presude, obzirom da Gugl korisnike obaveštava svaki put kada otvore “incognito” karticu, napoemnom da sajtovi mogu da prikupljaju informacije o njihovim aktivnostima.\nIzvor: Nova ekonomija, Reuters


Lideri zemalja Zapadnog Balkana potpisali su u Trstu Sporazum o Transportnoj zajednici Zapadnog Balkana, dokument od koga se očekuje da omogući novu perspektivu infrastrukturnom povezivanju Zapadnog Balkana. Tu informaciju je potvrdila visoka predstavnica Evropske unije za spoljnu politiku i bezbednost Federika Mogerini.\n"Svih šest naših partnera na Zapadnom Balkanu izrazili su čvrstu volju da budu više integrisani. Građani regiona podržavaju njegovu evropsku perspektivu. Mi, sa druge strane, pružamo garancije da će vrata ostati otvorena i dajemo garancije da za njih postoji budućnost u EU. Kada sve što je neophodno bude ispunjeno – oni će se naći na našoj strani", rekla je Mogerini.\nVisoka predstavnica Evropske unije je, međutim, potvrdila i da Bosna i Hercegovina nije bila među potpisnicama Sporazuma.\n"Nadam se da će uskoro biti spremni to da učine. Lično sam želela da budu spremni danas. Ali, u redu je ako ne bude danas, nego sutra. Poštujem njihovu dinamiku, ali uz to mislim da Bosna i Hercegovina ima značajnu odgovornost prema svojim građanima", zaključila je Federika Mogerini.\nMerkel i Makron na forumu u Trstu\nOno što je uz Samit definitivno bio događaj dana je susret italijanskog premijera Paola Đentilonija, nemačke kancelarke Angele Merkel i francuskog predsednika Emanuela Makrona. Oni su iskazali potrebu za jačanjem Evropske unije koja bi, kako su naveli, trebalo da bude ujedinjenija.\nAngela Merkel je potencirala da je politička stabilnost u regionu Zapadnog Balkana, stabilnost i za Evropsku uniju.\n"Mi brinemo da se sve zemlje razviju jer je politička stabilnost u regionu stabilnost i za nas, ali realno moramo da učinimo više po tom pitanju", izjavila je Merkel.\nKada je reč o prihvatu izbeglica, nemačka kancelarka je istakla da izražava solidarnost prema Italiji, te kako se sa tim problemom moraju suočiti sve zemlje, ne samo Italija.\n"Svi zajedno moramo da vodimo brigu o ilegalnim migracijama. Osim toga, težimo stabilizaciji stanja u Siriji, te u prilog tome razgovaramo i s drugim državama", poručila je Merkel.\nEmanuel Makron, prvi čovek Francuske, ustvrdio je posle razgovora, da Evropu – kako se izrazio treba "obnoviti i revitalizovati", a ako se u tome ne uspe, "biće ostavljena na nemilost kritičarima". Istovremeno, založio se za veći angažman Francuske u rešavanju migrantske krize.\n"Moramo da pomognemo Italiji oko migracione krize jer ljudima koji dolaze treba pružiti pomoći", poručio je Emanuel Makron.\n"Italija je već puno učinila i učiniće sve što je moguće po pitanju prihvata ekonomskih migranata. Međutim, očekujemo i doprinos ostalih zemalja jer se migraciona politika ne može odnositi na samo jednu zemlju već mora biti zajednička tema. Moramo da pronađemo zajedničko rešenje na nivou EU", kazao je italijanski premijer.\nRazgovor Merkelove, Makrona i Đentilonija\nPrethodno je tokom dana bilo reči i o jedinstvenom tržištu Zapadnog Balkana čiji je glavni zagovarač evropski komesar za proširenje EU Johanes Han.\n"To znači stvaranje područja od oko 20 miliona ljudi gde će konačno postojati slobodan protok roba i usluga", poručio je Han.\nHan je objasnio da bi zajedničko ekonomsko područje trebalo da pospeši trgovinsku razmenu na Zapadnom Balkanu koja je "za razliku od trgovanja sa Evropskom unijom, trenutno u stagnaciji".\n"Oni koji smatraju da će regionalno ekonomsko tržište moglo da ometa ideju budućeg članstva Zapadnog Balkana u EU greše. Upravo je suprotno. Ovde je reč o pripremi podneblja za jedinstveno tržište Evropske unije, onda kada te zemlje to mogu postati", naglasio je Johanes Han.\nRanije tokom dana potpisan je i sporazum o Mehanizmu za razvoj i inovacije preduzeća na Zapadnom Balkanu (Western Balkans Enterprise Development and Innovation Facility) u vrednosti od 48 miliona evra za podršku firmama Zapadnog Balkana.\nItalija, država koja trenutno predsedava Berlinskim procesom, ugostila je najviše zvaničnike Albanije, Bosne i Hercegovine (BiH), Kosova, Makedonije, Crne Gore i Srbije, predstavnike punopravnih članica Evropske unije Hrvatske, Slovenije, Austrije, Francuske, Nemačke i Italije – kao i zastupnike, kako Evropske unije (EU), tako i međunarodnih finansijskih institucija.\nKočo Angjušev, predstavnik Makedonije čija Vlada je pre oko mesec dana preuzela mandat, potvrdio je snažnu podršku te zemlje Berlinskom procesu i razvijanju dobrosusedskih odnosa. Pomenuo je i da je na agendi novih vlasti razvoj izvoza i infrastrukutre.\n"Na primer, jednom kamionu je za prolazak od Turske do Hrvatske potrebno tri do četiri dana i prelazak mnoštva granica. To sve iziskuje nepotrebne troškove i prepreke. Sjajna ideja zajedničkog tržišta pruža nadu da bi to moglo poboljšati našu saradnju", rekao je Angjušev.\nMinistar finansija Srbije Dušan Vujović smatra da će Zapadni Balkan ekonomskom integracijom početi da uči kako funkcioniše poslovno okruženje Evropske unije – čijem članstvu teži.\n"Dobijamo signale da se reintegrišemo. Neko ih tumači rečima: 'Evropa je daleko pa uzmite vežbajte kod kuće'. Gube iz vida koju će to dobrobit doneti u kasnijem procesu integracija čitavog područja. Mnogo je dobrih razloga za to", poručio je Vujović, govoreći o zajedničkom funkcionisanju tržišta.\nPredstavnici Kosova govorili su o poboljšanjima u poslovnoj sferi kojima su doprinele izmene propisa tamošnjih vlasti. Međutim, ima još mnogo toga što treba preduzeti, poručio je na forumu kosovski predstavnik Benja Mustafa.\n"Posvećeni smo stvaranu povoljnog okruženja, kako za strane tako i za domaće investitore. Kao i za saradnju sa stranim i domaćim partnerima u razvijanju privatnog sektora. Da ojačamo radni potencijal građana i poboljšamo infrastrukturu", rekao je Mustafa.\nPredstavnici Bosne i Hercegovine i Crne Gore Mirko Šarović i Dragica Sekulić na skupu su govorili o potencijalima za ulaganje u te dve zemlje, te garancijama države za to.\n"Energetika upravo zbog toga što BiH ima mnoge hidropotencijale, a drvoprerađivačka industrija jer smo jako bogati šumom", rekao je Šarović.\nMnogo je dobrih razloga za ekonomsku integraciju Zapadnog Balkana: Dušan Vujović\nCrnogorska ministarka Sekulić je kao jedan od glavnih aduta iznela skorašnje članstvo u NATO.\n"Da bismo bili još konkurentniji Crna Gora je liberalizovala poslovne propise. Nedavno smo postali i članica NATO-a što nas stavlja na listu visoko bezbednih zemalja", rekla je Sekulić.\nSamu srž značaja ekonomske integracije možda je dao Anđelino Alfano – osvrnuvši se na nastanak Evropske zajednice za ugalj i čelik, nakon Drugog svetskog rata, preteče današnje moderne Evropske unije.\n"Kada se razvija ekonomija nema ratova. Ekonomska saradnja je Evropi posle Drugog svetskog rata donela period mira. Krenulo je to sa Evropskom zajednicom za ugalj i čelik. Takva saradnja na Zapadnom Balkanu je postala naš najznačajniji interes i to je vrlo značajna perspektiva", zaključio je Alfano.\nPored Johanesa Hana, Evropsku uniju na skupu predstavljaju visoka predstavnica za spoljnu politiku i bezbednost Federika Mogerini i komesarka za transport Violeta Bulc.\nUoči početka skupa, Federika Mogerni je u utorak u Briselu poručila, da će se u Trstu razgovarati o "konkretnim projektima" za pospešenje ekonomskog razvoja regiona i sprovođenja reformi. Istovremeno, zvanični protokol skupa predviđa da učesnici potpišu Ugovor o saobraćajnoj zajednici od koga se očekuje da pospeši integraciju saobraćajne mreže Zapadnog Balkana i EU.\nOčekuje se da Evropska komisija najavi dodelu novih sredstava u okviru godišnjeg "paketa povezivanja", dok bi istovremeno, partneri zemalja Zapadnog Balkana trebalo da usaglase akcioni plan za razvoj regionalnog ekonomskog područja.\nČetvrti samit po redu ovakvog tipa (posle Berlina 2014., Beča 2015. i Pariza 2016.) održava se u trenutku pojačanog evroskepticizma i to u godini u kojoj je Velika Britanija počela proces napuštanja EU, ali i u toku svojevrsnog petogodišnjeg veta stavljenog na pridruživanje – što je još 2014. obelodanio predsednik Evropske komisije Žan Klod Junker.\nSamit u Trstu održava se u okviru inicijative otpočete Berlinskim procesom 2014. u Nemačkoj – s ciljem pospešivanja evropske perspektive država sa tog područja koje su u procesu evrointegracija i njihovog ekonomskog osnaživanja i povezivanja.\nO Samitu je nedavno za Radio Slobodna Evropa govorio komesar Johanes Han. Naveo da se radi o konkretnoj pripremi Zapadnog Balkana za pridruživanje EU.\nIstakao je i da očekuje potvrđivanje ideja o formiranju zajedničkog tržišta država Zapadnog Balkana od ukupno 20 miliona ljudi što, kako je rekao, vidi kao početak integracije u jedinstveno evropsko tržište.\n"Ideja koja je na stolu podrazumeva regionalno ekonomsko područje. Ne govorim i ne govorimo o carinskoj uniji – već o prvom koraku ka budućoj integraciji u jedinstveno evropsko tržište. Dakle to je priprema za budući pristup Evropskoj uniji", rekao je Han u intervjuu za RSE krajem juna.\nPred susret su u Trstu na snazi opsežne mere bezbednosti\nTežnje koje faktički stižu sa značajnih pozicija unutar EU izazvale su dosta kontroverzi na području Zapadnog Balkana.\nS početka čelnicima država Zapadnog Balkana nije bilo jasno o čemu se tačno radi, pogotovo što je deo javnog mnenja Srbije potencirao da je Brisel skoro pa usvojio ideju novopečenog predsednika Srbije Aleksandra Vučića predstavljenoj u javnosti Srbije kao projekat carinske unije država Zapadnog Balkana.\nMeđutim, Brisel – a i sam Han – naglašavaju da je predloženo osnivanje jedinstvenog ili zajedničkog tržišta i da ne može biti reči ni o kakvoj carinskoj uniji.\nZvaničnici Kosova su ranije izneli argument da Srbija i BiH nisu priznali državnost, da građanima Kosova nisu dozvoljene posete tim državama, te je u tim okolnostima, kako navode, nelogično razmatrati zajedničko tržište.\nFormiranjem jedinstvenog tržišta transportne infrastrukture, kopnenog, rečnog i pomorskog saobraćaja između Evropske unije i zemalja Zapadnog Balkana – šest činilaca sa tog podneblja usvojilo bi pravne tekovine EU na ovom polju, što im je ujedno i obaveza u pristupnim pregovorima.


Zbog rekordnog interesovanja za Exit Avanturu produžena akcija „4+1“! – CLUBBING.RS\nJune 6, 2015 • No Comments •EXIT\nZa mesec dana počinje festivalsko letovanje od Petrovaradina do Jaza, a zbog rekordnog interesovanja za Exit Avanturu produžena akcija „4+1“!\nExit Avantura Aftermovie\nPravo festivalsko letovanje nastavlja se već od 15. jula, kada će se pored mora na budvanskoj plaži Jaz četiri dana i noći slaviti nagrada za Sea Dance, koji je aktuelni Najbolji evropski festival u kategoriji do 40.000 posetilaca po danu! Žurka na velikoj peščanoj plaži trajaće ove godine četiri dana i noći, sve do ranog jutra u nedelju 19. jula, a dolazak na Jaz potvrdili su The Prodigy, Rudimental, Roisin Murphy, Sigma, Gramatik, Wilkinson, James Zabiela, Noisia, Flight Facilities, Kim Ann Foxman, Bondax, Dubioza kolektiv, Soul Clap, FKJ, Odesza, Star Slinger PillowTalk, TCTS i brojni drugi za ukupno više od 1.000 umetnika Exit Avanture na 30 festivalskih bina od Petrovaradina do Jaza!\nNa sajtu Exittrip.org, mogu se naći paketi koji pored ulaznica i organizovanog prevoza, sadrže i smeštajne opcije od mesta u festivalskom kampu, pa do bogatog izbora apratmana i hotela u Novom Sadu i Budvi. Cene ovih paket aranžmana za pravo festivalsko letovanje, od 7. jula kada se otvara kamp Exita, pa sve do 20. jula, kada se zatvara Sea Dance kamp na Jazu, počinju već od 99 evra!


“Ćuranima” za Evropu, “plavima” za čast\nNaslovnica Sjeverni Sandžak Novi Pazar “Ćuranima” za Evropu, “plavima” za čast\nNovi Pazar -”U duel sa Jagodincima ulazimo potpuno rasterećeni, dok oni imaju imperativ pobede i verovatno će biti u grču, pa ukoliko odigramo kako znamo možemo se kući vratiti neporaženi” ističu u taboru plavih pred meč poslednjeg kola Jelen Superlige Jagodina – Novi Pazar.\nZavesu na debitantsku sezonu u Jelen Superligi fudbaleri Novog Pazara spuštaju utakmicom sa Jagodinom. Duel sa popularnim “ćuranima” za plave neće imati nikakav rezultatski značaj, opstanak je obezbeđen još pre dve nedelje, međutim biće to prilika da se odmere snage sa jednom od najboljih ekipa u ligi. Tim Sime Krunića, pozitivno je iznenađenje šampionata, ovog proleća igraju sjajno i nalaze se na 4 mestu. Bodovi protiv plavih su im neophodni kako bi sačuvali to mesto koje vodi u Evropu.\nBekvalac u poslednjem meču sezone neće moći da računa na suspendovane Babića i Bulatovića i povređene Tutorića, Hadžibulića, Ademovića, Pešića, Markovića i Lotinca, pa će gotovo sigurno priliku dobiti igrači koji nisu imali značajnu minutažu u minulom periodu i fudbaleri iz omladinskog pogona, poput Suada Nokića koji je debitovao u seniorskom timu plavih protiv OFK Beograda.\nUgovor Bekvalcu ističe na kraju sezone. Iskusni trener kaže da još uvek nije pregovarao sa čelnicima Novog Pazara oko produžetka saradnje, ali da ima želju da i sledeće sezone sa klupe predvodi plave.\nUtakmica poslednjeg 30. kola Jelen Superlige Jagodina – Novi Pazar igra se u subotu od 15 časova.


U RS uhapšeno više osoba zbog droge i oružja\nMinistarstvo unutrašnjih poslova RS saopštilo je danas da je uspješno okončalo višemjesečni akciju „Mreža 2010.“ u kojoj je danas uhapšeno više osoba, a istragom je bilo obuhvaćeno 98 lica u osumnjičenih, za trgovinu narkoticima, oružjem, ukradenim vozilima i akciznom robom.\nDirektor policije RS Uroš Pena saopštio je da su danas u više gradova u tom entitetu, kao i u Brčko Distriktu, pretresena 104 objekta u istrazi koja se vodila protiv 98 osoba.\nU akciji, koja je počela jutros u šest časova, zaplijenjena je određena količina droga i tableta sa psihptropnim supstancama, kao i više komada pušaka, bombi, municije, te nekoliko ukradenih vozila, automobilskih dijelova kao i znatna količina visokoakcizne robe, kazao je Pena.\n„U akciji je lišeno slobode više lica, a 10 lica će biti predano tužilaštvu na dalju obradu. Pored ovih aktivnosti i dokumentovanja ovih krivičnih djela, u okviru svega razriješene je određen broj razbojništava iz ranijeg perioda i jedan dio teških krađa, takođe iz ranijeg perioda,“ rekao je on.\nPretresi i hapšenja dio su akcije „Mreža 2010.“ u okviru koje se istraga provodila posljednja četiri mjeseca, a Pena je istakao da je u današnoj aktivnosti učestvovalo više od 500 policajaca Republike Srpske i Brčko Distrikta.\nOn je rekao i da se ne radi o jednoj organizovanoj kriminalnoj mreži, nego o više manjih mreža, kao i o pojedinačnim slučajevima.


Naučite kako da ronite na zabavan i bezbedan način:\nobuka po međunarodnim standardima\nškola ronjenja - od početnika do profesionalca\nobuka za decu\n"intro dive" - probajte ronjenje\nSvake nedelje, u prostorijama kluba i na bazenu, kroz teoriju i praksu uz pomoć naših instuktora, možete učiti da ronite po međunarodnim pravilima i standardima. Nakon završene obuke polažete ispit, koji vam omogućava dobijanje internacionalnog sertifikata - ronilačke kartice, koja će Vam omogućiti ronjenja širom Sveta. Znanja i veštine koje ćemo Vam pružiti, savladaćete na lak, bezbedan i zanimljiv način... na način škole ronjenja "Nautilus".\nŠkola ronjenja za decu\nPored škole ronjenja za odrasle, u istom terminu, počinje i škola ronjenja za decu "Nautilus". Po najnovijoj metodi prihvaćenoj od strane nacionalne asocijacije ronilačkih instruktora "ARI Srbije" i međunarodne asocijacije "CEDIP", naši instruktori ronjenja za decu, na interesantan i prvenstveno bezbedan način, decu postepeno uvode u tajne ronjenja i upoznaju ih sa zanimljivostima podvodnog sveta.\nObuka instruktora ronjenja za decu\nAko posedujete neku od instruktorskih kategorija ili ronilačku kategoriju P3, a želite da se bavite obukom ronjenja za decu, možete se obratiti našim Trenerima instruktora ronjenja za decu (TID), kako bi se upoznali sa najnovijim metodama ove obuke, a samim tim i uključili u sopstvenu obuku.


Ministarstvo pravde o specijalnim pravilima: Austrijskog kancelara će saslušati sudija, a ne tužilac – Naši u svetu\nMinistarstvo pravde o specijalnim pravilima: Austrijskog kancelara će saslušati sudija, a ne tužilac\nObjavljeno 27/07/21 u 10:30\nFoto: Tanjug/(AP Photo/Mary Altaffer\nAustrijski kancelar Sebastijan Kurc, protiv kojeg je pokrenut istražni postupak zbog sumnje da je počinio krivično delo lažnog iskaza pred parlamentarnim istražnim odborom o aferi ” Ibica “, saslušaće sudija, a ne tužilaštvo.\n“Po prvi put se protiv kancelara, koji je na dužnosti, vodi istraga zbog sumnje krivičnog dela, koje je počinjeno tokom mandata i u funkciji šefa vlade pred ustavom predviđenim parlamentarnim kontrolnim telom. Zbog toga su delo, kao i osumnjičeni od velikog značaja”, navodi Ministarstvo pravde objašnjavajući zašto se primenjuju, u ovom slučaju, specijalna pravila.\nTaj odgovor je dat na upit Višeg tužilaštva u Beču, koje je zatražilo mišljenje da li se specijalno pravilo, koje se primejuje samo ako je osumnjičeni od velikog značaja, kao i krivično delo, to jest postoji i posebno interesovanje javnosti.\nNadležni u Ministarstvu ukazuju da u skladu sa specijalnim pravilom saslušanje treba da sprovede sudija, a ne Tužilaštvo za borbu protiv privrednog kriminala i borbu protiv korupcije, koje je započelo istragu.\nNa osnovu ove odluke Tužilaštvo će podneti pokrajinskom Krivičnom sudu u Beču zahtev da kancelara zbog sumnje u davanje lažnih iskaza sasluša sudija.\nSredinom maja je Kurc javnosti saopštio da je Tužilaštvo za privredni kriminal i korupciju pokrenulo istragu protiv njega.\nKurc je kazao da on nije svesno dao lažni iskaz, a to je pre svega u vezi imenovanja Tomasa Šmita na mesto šefa državnog holdinga OeBAG.\nNaime, Kurc je tvrdio da nikada sa Šmitom nije razgovarao o njegovoj kandidaturi za to mesto, ali u prijavi stranke Neos se navodi da četovi kancelara i Šmita dokazuju upravo suprotno.\nAustrijski vicekancelar smatra obaveznu vakcinaciju korisnom za zaposlene na određenim poslovima


Staž - Blic Online\nMinistar unutrašnjih poslova Republike Srpske Dragan Lukač rekao je da su se pripadnici policijskih agencija na nivou BiH sa prebivalištem u Republici Srpskoj okupili danas ispred Narodne skupštine Srpske u Banjaluci radi rešavanja njihovog zahteva o mogućnosti promene Zakona o PIO.\n"SAMO SE PONAŠAM NORMALNO" On je rekorder u direktorskoj fotelji u "Šumama", OVO JE NJEGOVA TAJNA\nU “Šumama RS” se zbog minusa na računima mnogima drmaju fotelje, ali jedan direktor je apsolutno siguran da će ostati na poziciju, na koju je zaseo još davne 1993. godine.\nRadnici MUP-a RS, koji su zajedno sa borcima Vojske RS stvorili Srpsku, dovedeni su u tešku materijalnu i moralnu situaciju, pa i poniženi, s obzirom na uslove pod kojima idu u penziju, ponovo se upozorava u pismu koje su radnici MUP-a RS poslali institucijama RS, političkim partijama i medijima.\nNakon duže od 15 godina, završava se stečaj “Šipad Fojnice”, a radnicima ovog preduzeća konačno će biti uvezano tri i po godine staža i dobiće deo svojih zarađenih i dugo čekanih plata.\nJavni poziv za privatizaciju PKB-a mogao bi da bude raspisan do 15. avgusta, a radnicima tog preduzeća se nude otpremnine od 450 evra po godini staža, piše "Politika".\nPrijedorčanin je pravo na porodičnu penziju ostvario pre skoro šest decenija i to je najduži period korištenja prava na penziju u Republici Srpskoj.\nPENZIJA ZA ŽENE Staž na decu tek od 2032. godine\nŽene u Srbiji koje imaju jedno ili dvoje dece moraće da čekaju 2032. godinu da bi im se priznavao posebni staž, jer je ova odredba Zakona o PIO stavljena "ad akta". Odlaganju ne podležu samo majke sa troje dece, pišu Novosti.\nZA RIPLIJA Ovo je srpski poslanik sa NAJDUŽIM STAŽOM u Skupštini, a sve vreme je u ISTOJ STRANCI\nTitula najdužeg poslaničkog staža među poslanicima aktuelnog skupštinskog saziva, ali i inače, pripala je osobi koja širokom narodonim masama u Srbiji nije naročito poznata, naprotiv. Potpuno neočekivano, i prilično neprimetno, nosi je poslanik Srpskog pokreta obnove Aleksandar Čotrić koji u srpskom parlamentarnom životu učestvuje skoro dve decenije.\nSumorna statistika: Nižu i po 35 godina staža, ali na birou\nViše od 100.000 osoba na biroima za zapošljavanje čeka posao duže od devet godina. Na hiljade nezaposlenih traže posao već decenijama, mnogi od njih imaju i po 35 godina “staža na birou“.\nPIO fond: Za 11 meseci povezan staž 6.725 radnika\nOd juna 2015. do sada povezan je staž za 6.725 radnika u Srbiji, pokazuju podaci PIO Fonda. Ukupno je "povezano" 17.493 godina, pet meseci i 10 dana staža, u iznosu od 1,1 milijarda dinara.\nŠalteri postaju "mračna prošlost", prijave zarada i staža uskoro preko interneta\nOd 15. marta svi poslodavci moći će na sajtu PIO fonda da popune i predaju elektronski obrazac M4, s podacima o zaradama i stažu zaposlenih u prethodnoj godini.\nNOVA UREDBA Radnici će opet moći da povežu staž o trošku države\nRadnici kojima poslodavac nije uplaćivao staž, a njihove firme su u restrukturiranju ili stečaju, moći će i ove godine da povežu staž o trošku države, potvrđeno je "Blicu" u Ministarstvu privrede.\nVulin: PIO ima novca za povezivanje staža za 13.000 radnika\nMinistar za rad, zapošljavanje, boračka i socijalna pitanja Aleksandar Vulin izjavio je danas da će do kraja godine 13.000 radnika moći da poveže staž u skladu sa uredbom vlade kojom je to regulisano i da novca za te namene ima sasvim dovoljno\nMinistarstvo: Staž će biti povezan za oko 13.000 ljudi\nSertić: Država će platiti povezivanje radnog staža ranicima preduzeća u privatizaciji\nMinistar finanasija Srbije Željko Sertić izjavio je danas da će svim radnicima čija su preduzeća u procesu privatizacije ili će tek otići u stečaj, država platiti povezivanje radnog staža i da je za tu namenu u budžetu obezbeđno oko četiri milijarde dinra.\nRadnici „Želvoza“ traže povezivanje staža i zaostale plate\nNekadašnji i sadašnji radnici smederevskog „Želvoza“ okupili su se danas zbog zajedničke muke: nepovezanog staža od 2011. godine i neisplaćenih zarada.


DA MLADIMA SELO BUDE PRVI IZBOR: Nova podrška Novog Sada poljoprivrednicima, posebna pažnja mlađim ratarima | Novosti.rs\nDA MLADIMA SELO BUDE PRVI IZBOR: Nova podrška Novog Sada poljoprivrednicima, posebna pažnja mlađim ratarima\n10. 03. 2021. u 08:25\nPODRŠKA poljoprivredi i ruralnom razvoju na području Novog Sada proteklih godina postepeno i konstantno raste, tako da je za ostvarivanje različitih podsticajnih mera u ovogodišnjem gradskom budžetu planirano ukupno 52 miliona dinara što je za pet miliona više nego lane.\nFoto N. Karlić\nNajveći deo tog iznosa, odnosno 22 miliona dinara biće usmereno na podršku mladima u ruralnim područjima, kako bi oni bili dodatno motivisani da žive i rade na selu, odnosno da otvaraju nova radna mesta za sebe i članove svojih porodica.\n- Stopa nezaposlenosti u seoskim sredinama je vrlo visoka, a više od trećine nezaposlenih čine mlađi od 30 godina - napominju predlagači ovih mera agrarne podrške, uz napomenu da je samozapošljavanje i zapošljavanje mladih u ruralnim područjima jedan od ključnih ciljeva tog vida podrške.\nFinansijski podsticaji, koji će u toku godine biti raspodeljeni putem odgovarajućeg konkursa, trebalo bi da omoguće pokretanje sopstvene proizvodnje, izgradnju objekata, nabavku mašina i opreme i druge pogodnosti.\nBespovratna sredstva po tom konkursu iznose 90 odsto od ukupno prihvatljivih troškova investicije, a lane su tako bila korišćena za unapređenja u proizvodnji voća, grožđa, povrća i cveća.\nISPLATIVO Organsko povrće na pijaci u Novom Sadu, Foto Z.Grumić\n- Iznos po ovoj konkursnoj prijavi ne može da bude veći od 1,2 miliona dinara, bez PDV-a - preciziraju u Gradskoj upravi za privredu.\nGrad će nastaviti da podržava razvoj i unapređenje organske biljne proizvodnje, koja je trenutno zastupljena na ukupno 55,9 hektara. Za tu namenu planiran je iznos od 5,5 miliona dinara, odnosno za 500.000 više nego u lanjskom budžetu.\nZA sufinansiranje aktivnosti brojnih poljoprivrednih udruženja na području Novog Sada biće izdvojeno ukupno 8,5 miliona dinara. Najaktivnija su Udruženje proizvođača i prerađivača kupusa "Futoški kupus" i Društvo pčelara "Jovan Živanović".\nProizvođači će u narednom periodu moći da konkurišu i za podsticaje radi podizanja konkurentnosti dodavanjem vrednosti proizvodu kroz preradu, uvođenja i sertifikacije sistema bezbednosti i kvaliteta hrane organskih i proizvoda sa oznakom geografskog porekla, a deo budžetskih podsticaja predviđen je i za stimulisanje poljoprivrednika da osiguravaju svoje useve odnosno proizvode od različitih rizika, poput vremenskih nepogoda.\nPredlog programa podrške poljoprivredi i ruralnom razvoju naći će se na dnevnom redu predstojeće sednice Skupštine grada, u petak 12. marta.\npoljoprivreda Novi Sad ratari sela\nZAGAJIČKA BRDA U PET TEHNIKA: Neobična izložba u biblioteci u Beloj Crkvi, i umetnošću privlače turiste\nNEOBIČNA izložba „Zagajička brda – mesto, prostor, vreme“, koja kroz pet umetničkih tehnika prikazuje specifičnu prirodu tog dela Deliblatske peščare, biće izložena do kraja avgusta u čitaonici Narodne biblioteke u Beloj Crkvi.\n04. 08. 2021. u 20:35\nDA SE SKUĆI 25 PORODICA: Niče zgrada za izbeglice u Kleku, kod Zrenjanina (FOTO)\nKORDINATOR Regionalnog stambenog projekta za Zrenjanin Dragiša Albulj i predstavnici Mesne zajednice Klek u društvu gradonačelnika Zrenjanina, Sime Salapure, predstavili su do sad urađeno u izgradnji stambenog objekta u Kleku.\n04. 08. 2021. u 19:22\n21:02 JEZIVA NESREĆA KOD PANČEVAČKOG MOSTA: Ženi odsečene obe noge, sa njom Hitna pomoć!\n20:57 PO "PLATAN" NA BARCI: Ninkovićeva u Trebinju\nDEVETI Festival mediteranskog i evropskog filma "Trebinje 2021", sa sloganom "Pod svetlom mesečeve reke", otvoren je na obali Trebišnjice u Starom gradu, uručenjem nagrade glumici Nataši Ninković u njenom rodnom gradu.\n20:52 SRBIMA NAJTEŽE U POSLEDNJIH 13 GODINA: Novi izveštaj Naprednog kluba o položaju i pravima naših sunarodnika u regionu\nPOLITIČKA prava Srba u regionu u najgorem su stanju od 2008, zaključak je trinaestog godišnjeg izveštaja Naprednog kluba. Zato ovaj izveštaj, rekao je predsednik Čedomir Antić, ima crnje korice nego ranije.\n20:51 ŠANSA ZA PARTIZAN? Smailagić više nije igrač Golden Stejta\nPRIČALO se dosta poslednjih dana o tome da bi Alen Smailagić napustiti Golden Stejt. Sada to i desilo, potvrdio je klub iz Kalifornije.\n20:49 DRAMA NA OBELEŽAVANJU 26. GODINA “OLUJE”: Devojci u publici pozlilo, direktor Pošte Srbije je nosio da joj ukažu pomoć!\n109 DOKUMENTA POTREBNA ZA SUBVENCIJE ZA ZAMENU STOLARIJE: Detaljno uputstvo, evo ko ima pravo da se prijavi\nDRAMA NA OBELEŽAVANJU 26. GODINA “OLUJE”: Devojci u publici pozlilo, direktor Pošte Srbije je nosio da joj ukažu pomoć!\n04. 08. 2021. u 20:49\nVOLEO SRBIJU I RUSIJU, NIJE UMEO DA MRZI: Ispovest novinara "Novosti" o drugovanju sa preminulim kolegom Miroslavom Lazanskim\n(UŽIVO) DAN SEĆANJA NA "OLUJU": Dodik - Naš narod je stradalnički (VIDEO)


Jat Tehnika dobila evropski sertifikat za održavanje aviona Suhoj Superjet 100\nJat Tehnika dobila je 12. novembra EASA Part 145 odobrenje za poslove linijskog i baznog održavanja na ruskom regionalnom putničkom avionu Suhoj Superjet 100 (SSJ 100), saopšteno je danas iz kompanije SuperJet International.\nKako se u saopštenju ističe, Tehnika će od sada biti u stanju da obavlja širok opseg pomenutih nivoa radova u svojim hangarima na aerodormu "Nikola Tesla", kao i na odabranim inostranim lokacijama.\n– Jat Tehnika nastavlja sa svojim strateškim ciljem da održi svoju poziciju kao značajan igrač u globalnom MRO tržištu sa sposobnošću održavanja letelica kao što je Boeing-ova MAX serija, Airbus-ova NEO i sada Superjet 100. Bezbednost i zaštita životne sredine su naša najveća dostugnuća i nastavićemo da podržavamo slične projekte istim tempom i u budućnosti – izjavio je ovim povodom Miroslav Musulin, direktor Jat Tehnike.\nOva saradnja takođe potvrđuje posvećenost programa SSJ100 u obezbeđivanju otvorenog "ekosistema" koji našim operaterima nudi razne opcije direktnih usluga. Naš avion je spreman da ispuni zahteve mušterija i verujemo u oporavak evropskog tržišta za regionalne putničke avione – istakao je Stefano Maracani, direktor kompanije SuperJet International.\nMediji su prošlog meseca, pred posetu ruskog premijera Dmitrija Medvedeva Beogradu, preneli izjavu ruskog zvaničnika Sergeja Prihotka da Air Serbia pegovara o kupovini aviona SSJ 100.\nPrema ruskoj agenciji TASS, Prihotko je novinarima u Moskvi rekao da se razgovara i o formiranju centra za remont aviona SSJ 100 na beogradskom aerodromu, kao i o kupovini većih letelica MS-21, koja je u razvojnoj fazi.\nRekordna dobit i odlični poslovni rezultati Komercijalne banke - Rok za ponude za kupovinu akcija pr\nKomercijalna banka ostvarila je u prvih deset meseci ove godine dobit od 7,744 milijarde dinara ili 66 mil EUR. To je za 10% više u odnosu na isti prošlogodišnji period, izjavio je danas predsednik Izvršnog odbora banke Vladimir Medan, koji očekuje da će banka završiti 2019. godinu sa profitom od 74 ili 75 mil EUR.\nU poslednje dve godine, Komercijalna banka je zabeležila najbolje poslovne rezultate od postanka. I podružnice u dve susedne zemlje ostvarile su profit - onau Banjaluci od 1,1 mil EUR, a u Podgorici nešto manji. Među strateškim planovima banke je, prema rečima Medana, i otpočinjanje poslovanja u Severnoj Makedoniji i širenje u BiH. Cilj je da banka dodatn ojača poziciju značajnog regionalnog "igrača".\n- Bilanska aktiva banke porasla je u prvih 10 meseci 2019. godine 6%, uz međugodišnji rast od 9%, depoziti su ostvarili međugodišnji rast od 7%. Ukupan kapital banke je porastao 10% i sada iznosi 74 milijarde dinara - kazao je Vladimir Medan.\nNeto krediti stanovništvu su porasli u odnosu na isti period prošle godine 7%, a rast neto kredita privredi iznosi 5%, uz međugodišnji rast od 8%. Sve to je ostvareno uz smanjenje broja zaposlenih, odnosno, povećanjem produktivnosti.\nBanka najavljuje pojačanu aktivnost u radu sa malim i srednjim preduzećima.\n- Ukupni depoziti na kraju oktobra iznose 333 milijarde dinara, uz međugodišnji rast od čak 7%. Sve više građana odlučuje se da nam poveri svoj novac na čuvanje, tako da smo i u tom segmentu zabeležili rast broja štednih partija, a devizna štednja građana sada iznosi 1,764 mlrd EUR - izjavio je Medan.\n- S obzirom na činjenicu da su se učesnici u drugom stepenu tenderskog postupka obratili sa molbom da se, zbog kompleksnosti procesa, produži krajnji rok za dostavljanje obavezujućih ponuda, a imajući u vidu intenciju da se u postupku prodaje akcija u Komercijalnoj banci a.d. Beograd dobije što više kvalitetnih ponuda, Ministarstvo finansija je odlučilo da se krajnji rok za dostavljanje obavezujućih ponuda produži na 16. decembar, do 15:30 časova po lokalnom vremenu - navedeno je u obaveštenju ministarstva.\nDržava je juče saopštila da je otkupila 34,58% akcija Komercijalne banke od Evropske banke za obnovu i razvoj (EBRD) i Međunarodne finansijske korporacije (IFC). Na taj način, uspešno je završena konsolidacija vlasničke strukture i omogućeno je državi da potencijalnom kupcu ponudi na prodaju 83,23% akcija.


Kultura - datum: 2015-10-21 MINISTAR KULTURE SRBIJE Tasovac se izvinio za tuđe greške\nMinistar kulture i informisanja Ivan Tasovac izjavio je juče „da je od svakog roka važnije da se rekonstrukcija Muzeja savremene umetnosti obavi po zakonu i da novac poreskih obveznika ne završi ni u čijem džepu, istakavšu da prihvata komandnu odgovornost”, što su izigrani i on i Ministarstvo.\n- Bio sam u potpunosti svjestan da sam postavljanjem sata založio svoj i autoritet Ministarstva, ali bih u očima javnosti bio mnogo odgovorniji da je Muzej otvoren na kriminalni način i zbog toga sam sprečio otvaranje po cijenu da rekonstrukcija bude završena nekoliko mjeseci kasnije - rekao je Tasovac, prenosi Tanjug. Podsjetio je da ni on ni Ministarsvo nisu bili zaduženi, niti su učestvovali u procesu javne nabavke.\nTasovac je podsjetio da su Vlada Srbije i Ministarstvo obezbijedili sredstva za rekonstrukciju MSU-a i u potpunosti je prepustili tadašnjem direktoru Jovanu Despotoviću i tenderskoj komisiji, što i jeste bio njihov posao. „Prihvatam komandnu odgovornosti što su nas izigrali”, rekao je on i izvinio se javnosti za tuđe nezakonito poslovanje.\nTasovac je dodao da će građani, iako će morati da sačekaju još par mjeseci da vide novu stalnu postavku MSU, svakako je vidjeti i napomenuo da je jedino bitno da se to kulturno blago učini dostupnim javnosti u što kraćem roku.